pythainlp/thai-wiki-dataset-v4 huggingface dataset:
ยานอวกาศเอนเทอร์ไพรส์

เอนเทอร์ไพรส์ หรือ ยูเอสเอส "เอนเทอร์ไพรส์ (มักจะเรียกว่า "ยานอวกาศ "เอนเทอร์ไพรส์") เป็นชื่อของยานอวกาศสมมติหลายลำ ในละครโทรทัศน์และภาพยนตร์ "สตาร์ เทรค" แฟรนไชส์บันเทิงคดีแนววิทยาศาสตร์ กัปตันที่มีชื่อเสียงมากที่สุดคือ กัปตัน เจมส์ ที. เคิร์ก ของ ยูเอสเอส "เอนเทอร์ไพรส์" (เอ็นซีซี-1701) จาก และ กัปตัน ฌอง-ลุค พิคาร์ด ของ ยูเอสเอส "เอนเทอร์ไพรส์" (เอ็นซีซี-1701-ดี) จาก ""
ยานอวกาศ.
ยุคก่อนก่อตั้งสหพันธ์แห่งดวงดาว.
มียานอวกาศสองลำที่ใช้ชื่อ "เอนเทอร์ไพรส์" ก่อนที่จะก่อตั้งสหพันธ์แห่งดวงดาว ในเส้นเวลาสมมติของ "สตาร์ เทรค"
รหัส: ยูเอสเอส "เอนเทอร์ไพรส์" (เอกซ์ซีวี 330)
ชั้น: "แดคาเรชัน"
ประจำการ: ประมาณทศวรรษ 2130
กัปตัน: ไม่ทราบ
รหัส: "เอนเทอร์ไพรส์" (เอ็นเอกซ์-01)
ชั้น: เอ็นเอกซ์
ประจำการ: ค.ศ. 2151–2161 (10 ปี) 
กัปตัน: โจนาธาน อาร์เชอร์ (สกอตต์ บาคูลา)
ยานอวกาศ "เอนเทอร์ไพรส์" ของยูไนเต็ดเอิร์ธสตาร์ฟลีต เป็นยานอวกาศหลักในละครโทรทัศน์ "" (ค.ศ. 2001–2005) เป็นยานอวกาศลำแรกของโลกที่ทำความเร็วได้ถึง วอร์ป 5 มีกัปตัน โจนาธาน อาร์เชอร์ เป็นกัปตันยาน และเป็นหนึ่งยานอวกาศทำให้เกิดการสร้างพันธมิตร ก่อนการก่อตั้งสหพันธ์แห่งดวงดาว "เอนเทอร์ไพรส์" มีการเผชิญหน้ากับเผ่าพันธุ์ที่สำคัญกับ คลิงงอน, ซูลิบาน, ซินดีและโรมูลัน ยานอวกาศยังเป็นศูนย์กลางของ "สงครามเย็นข้ามเวลา" แบบจำลองของยานอวกาศลำนี้ปรากฏในภาพยนตร์ "สตาร์ เทรค ทะยานสู่ห้วงมืด"
ยุค "ดิออริจินอลซีรีส์".
Three ships named USS "Enterprise" are featured in the original "" television series and the through seventh "Star Trek" films.
รหัส: USS "Enterprise" NCC-1701
ชั้น: "Constitution"
ประจำการ: 2245–2285 (40 ปี) 
กัปตัน: โรเบิร์ต เอพริล (เจมส์ ดูฮาน, ยีน ร็อดเดนเบอร์รี), คริสโตเฟอร์ ไพค์ (เจฟฟรี ฮันเตอร์), เจมส์ ที. เคิร์ก (วิลเลียม แชทเนอร์), วิลลาร์ด เด็กเกอร์ (สตีเฟน คอลลินส์) (รุ่นใหม่), สป็อค (เลนนาร์ด นิมอย) (รุ่นใหม่)
รหัส: USS "Enterprise" NCC-1701-A
ชั้น: "Constitution" refit
ประจำการ: 2286–2293 (7 ปี)
กัปตัน: เจมส์ ที. เคิร์ก (วิลเลียม แชทเนอร์)
รหัส: USS "Enterprise" (NCC-1701-B)
ชั้น: "Excelsior" refit
ประจำการ: 2293–2329 (36 ปี)
กัปตัน: John Harriman (Alan Ruck), Demora Sulu (Jacqueline Kim), William George and Thomas Johnson Jr. 
ยุค "เดอะเน็กซ์เจเนอเรชัน".
Three ships named "Enterprise" are featured in "" and four "TNG"-era films.
รหัส: USS "Enterprise" (NCC-1701-C)
ชั้น: "Ambassador"
ประจำการ: 2332 – 2344 (12 ปี)
กัปตัน: Rachel Garrett (Tricia O'Neil), Richard Castillo (Christopher McDonald) 
รหัส: 
ชั้น: "Galaxy"
ประจำการ: 2363–2371 (8 ปี)
กัปตัน: ฌอง-ลุค พิคาร์ด (แพทริก สจวต), วิลเลียม ที ไรเคอร์ (โจนาทาน เฟรกส์), Edward Jellico (Ronny Cox)
รหัส: 
ชั้น: "Sovereign"
ประจำการ: 2372 – ประจำการอยู่ (ณ 2387) (15+ ปี)
กัปตัน: ฌอง-ลุค พิคาร์ด (แพทริก สจวต)
กระเจาะ

กระเจาะ หรือ ขะเจาะ (ชื่อวิทยาศาสตร์: "Millettia kangensis") เป็นไม้ยืนต้นผลัดใบในวงศ์ Leguminosae วงศ์ย่อย Papilionpidae ใบประกอบแบบขนนกชั้นเดียว ปลายคี่ ดอกเป็นดอกช่อ ดอกย่อยมีลักษณะคล้ายดอกถั่ว สีม่วงอ่อน บานวันเดียวแล้วโรย ติดผลเป็นฝักแบน แก่แล้วแตกเป็นสองซีก เป็นพืชถิ่นเดียวในประเทศไทย พบครั้งแรกที่แม่กลาง อำเภอจอมทอง จังหวัดเชียงใหม่ โดยหมอคาร์ ชาวไอริช เมื่อ 6 พฤษภาคม พ.ศ. 2465 โดยชื่อสปีชีส์ตั้งตามสถานที่ค้นพบคือแม่กลาง
เหตุรถไฟตกรางที่ซานเตียโกเดกอมโปสเตลา พ.ศ. 2556

เหตุรถไฟตกรางที่ซานเตียโกเดกอมโปสเตลา เกิดขึ้นเมื่อวันที่ 24 กรกฎาคม พ.ศ. 2556 โดยรถไฟความเร็วสูงอัลเบียรุ่น 730 ที่เดินทางมาจากกรุงมาดริดไปยังเมืองเฟร์รอล ทางตะวันตกเฉียงเหนือของประเทศสเปน เกิดตกรางก่อนถึงสถานีรถไฟเมืองซานเตียโกเดกอมโปสเตลาประมาณ 4 กิโลเมตร ส่งผลให้มีผู้ได้รับบาดเจ็บประมาณ 140 คน และเสียชีวิต 79 คน
เหตุรถไฟตกรางดังกล่าวเป็นอุบัติเหตุครั้งแรกในประวัติศาสตร์การรถไฟสเปนที่เกิดขึ้นกับระบบรางความเร็วสูง และเป็นภัยพิบัติทางรถไฟที่ร้ายแรงที่สุดของสเปนในรอบเกือบ 70 ปีนับตั้งแต่เหตุรถไฟชนกันที่เมืองตอร์เรเดลเบียร์โซเมื่อปี พ.ศ. 2487
ธนายง ว่องตระกูล

ธนายง ว่องตระกูล ชื่อเล่น กระดุม นักแสดงชาวไทย เกิดเมื่อวันที่ 27 พฤศจิกายน พ.ศ. 2513
ประวัติ.
ธนายงเข้าวงการจากการไปเดินห้างไทยไดมารูกับพี่สาว ประกวดหนุ่มโดมอนแมนปี 1988 ได้รองอันดับ 3 มีชื่อเสียงมาจากการรับท "เสมา" ในละครโทรทัศน์เรื่อง "ขุนศึก" จากการกำกับของสะอาด เปี่ยมพงษ์ศานต์ อำนวยการสร้างโดย พิศาล อัครเศรณี และกิตติ อัครเศรณี คู่กับวิมลเรขา ศิริราวรรณ ทางช่อง 9 เมื่อปี พ.ศ. 2538 จากนั้นจึงได้มีผลงานการแสดงเรื่อยมา ส่วนใหญ่รับบทสมทบหรือตัวร้าย
นอกงานแสดงในประเทศไทยแล้ว ยังมีงานการแสดงภาพยนตร์ต่างประเทศ ในปี พ.ศ. 2551 ได้แสดงภาพยนตร์ญี่ปุ่นเรื่อง "" และที่โดดเด่นคือการรับตัวร้ายในภาพยนตร์เกาหลีเรื่อง "นักฆ่าฉายาเงียบ" ในปี พ.ศ. 2553 โดยเฉพาะได้รับคำชื่นชมกับฉากต่อสู้กับวอนบิน และทำให้ได้เข้าชิงรางวัลนักแสดงสมทบยอดเยี่ยม จากเวที Korean Film Awards ครั้งที่ 8 ณ สาธารณรัฐเกาหลี 
ในปี 2559 ธนายงได้รับรางวัล Best APAN Star Award จากเวที APAN Star Awards ครั้งที่ 5 ณ สาธารณรัฐเกาหลี
หลวงวิโรจน์รัฐกิจ (เปรื่อง โรจนกุล)

รองอำมาตย์เอก นายหมู่โท หลวงวิโรจน์รัฐกิจ เดิมชื่อ เปรื่อง เป็นเจ้าเมืองหัวเมืองชั้นจัตวา เป็นผู้มีบทบาทในการทำนุบำรุงศาสนาพุทธล้านนากับครูบาศรีวิชัยและพระครูพุทธิวงศ์ธาดา
ประวัติ.
เดิมหลวงวิโรจน์รัฐกิจ (เปรื่อง) อาศัยอยู่ที่บางกอก ก่อนที่จะได้ศึกษาต่อนั้นหลวงวิโรจน์รัฐกิจ (เปรื่อง) ได้เข้าถวายรับราชการทหารบก กระทรวงกลาโหมตั้งแต่สมัยเจ้าพระยาบดินทรเดชานุชิต (แย้ม ณ นคร) เป็นเสนาบดีกระทรวง จนกระทั่งได้รับพระราชทานนายทหารชั้นสัญญาบัตรในสมัยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงกลาโหม ได้เข้าศึกษาต่อที่คณะรัฐศาสตร์ จุฬาลงกรณ์มหาวิทยาลัย รุ่นก่อนแพแตก พ.ศ. 2443 – พ.ศ. 2474 หลังจากสำเร็จการศึกษาแล้วจึงได้เริ่มรับราชการด้านการปกครองตำแหน่งเลขานุการมณฑล ประจำมณฑลนครไชยศรี ซึ่งในขณะนั้นได้รับพระราชทานบรรดาศักดิ์ว่า ขุนวิโรจน์รัฐกิจ
ด้านราชการ.
เมื่อ พ.ศ. 2467 ขุนวิโรจน์รัฐกิจ (เปรื่อง) ได้รับพระราชทานบรรดาศักดิ์ เป็นหลวงวิโรจน์รัฐกิจ (เปรื่อง) ตำแหน่งนายอำเภอปากบ่อง จังหวัดลำพูน สังกัดกระทรวงมหาดไทย ถือศักดินา 800
เมื่อ พ.ศ. 2469 หลวงวิโรจน์รัฐกิจ (เปรื่อง) มีส่วนร่วมในการเข้าเฝ้ารับเสด็จพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินี เนื่องในวโรกาสเสด็จพระราชดำเนินเลียบมณฑลพายัพ ณ จังหวัดลำพูน โดยได้รับมอบหมายจากปลัดมณฑลประจำจังหวัดให้จัดที่ประทับส่วนพระองค์ ในจดหมายเหตุฯ ปรากฏความว่า
"รองอำมาตย์โท หลวงวิโรจน์รัฐกิจ นายอำเภอปากบ่อง... ...มีหน้าที่ตกแต่งศาลากลางจังหวัดซึ่งจัดเป็นที่ประทับกับทำถนนในเวียง นอกเวียง และการปลูกสร้างที่พักชั่วคราว"
เมื่อ พ.ศ. 2472 หลวงวิโรจน์รัฐกิจ (เปรื่อง) เริ่มรับราชการครั้งแรกดำรงตำแหน่งนายอำเภอปากบ่อง (ปัจจุบันมีฐานะเป็นอำเภอป่าซาง) จ. ลำพูน ขณะรับราชการจึงได้ร่วมกับพระครูพุทธิวงศ์ธาดา วัดฉางข้าวน้อยเหนือ เจ้าคณะอำเภอปากบ่อง และครูบาศรีวิชัย นักบุญจากล้านนา โดยเป็นประธานฝ่ายฆราวาสร่วมก่อสร้างพระวิหารจัตุรมุข วัดพระพุทธบาทตากผ้าจนสำเร็จ
เมื่อ พ.ศ. 2473 หลวงวิโรจน์รัฐกิจ (เปรื่อง) รับราชการตำแหน่งนายตำบลครบวาระ 1 ปี จึงได้เลื่อนตำแหน่งเป็นนายอำเภอสันทราย จังหวัดเชียงใหม่ ในปีถัดมาจึงได้เลื่อนตำแหน่งเป็นนายอำเภอเมืองเชียงใหม่ และได้โปรดเกล้าฯ แต่งตั้งให้เป็นเจ้าเมืองอ่างทอง หัวเมืองชั้นจัตวา ถือศักดินา 1500 และโปรดเกล้าฯ เลื่อนยศทหารเป็น รองอำมายต์เอกและศักดินายศทหารอีก 1000
เมื่อ พ.ศ. 2474 หลวงวิโรจน์รัฐกิจ (เปรื่อง) เป็นเจ้าเมืองอ่างทอง จนครบวาระ 4 ปี
เมื่อ พ.ศ. 2479 ได้เป็นเจ้าเมืองแพร่ วาระ 2 ปี นายเกษม วัฒนธรรม ผู้ว่าราชการจังหวัดแพร่ สร้างห้องพระภายในศาลากลางจังหวัดแพร่ และยังได้สร้างทำเนียบผู้ว่าราชการจังหวัดแพร่ที่ห้องเทพวงศ์ ซึ่งหลวงวิโรจน์รัฐกิจ (เปรื่อง) ปรากฏลำดับที่ 13 บนทำเนียบดังกล่าว
เมื่อ พ.ศ. 2481 รับราชการเป็นเจ้าเมืองนนทบุรี เมื่อวันที่ 6 สิงหาคม 2481 รับราชการเป็นเจ้าเมืองนครนายก จนครบวาระถึงวันที่ 1 พฤษภาคม พ.ศ. 2482
หลวงวิโรจน์รัฐกิจ (เปรื่อง) เกษียณอายุราชการเมื่อ พ.ศ. 2485
เก้าอี้ว่าง

เก้าอี้ว่าง  เป็นนวนิยายสะท้อนสังคม เขียนโดยเจ. เค. โรว์ลิ่ง วางจำหน่ายในประเทศไทยเมื่อวันที่ 19 มกราคม พ.ศ. 2556 ซึ่งเก้าอี้ว่างถือเป็นนวนิยายผู้ใหญ่เล่มแรกของโรว์ลิ่ง หลังจากเธอใช้เวลาเขียนวรรณกรรมเยาวชนอย่างแฮร์รี่ พอตเตอร์มาเป็นเวลานานถึง 17 ปี ตัวนิยายมีเนื้อหาสะท้อนสังคม ตีแผ่ด้านมืดในจิตใจมนุษย์ ปัญหาต่างๆในสังคม ไม่ว่าจะเป็นเรื่อง ปัญหาของวัยรุ่น ยาเสพติด เซ็กซ์
เล่าถึงเมืองแพกฟอร์ด เมืองเล็กๆทางตะวันตกของอังกฤษ เปิดเรื่องด้วยการตายของแบร์รี่ แฟร์บราเธอร์ สมาชิกของสภาท้องถิ่นแพกฟอร์ด ซึ่งเขาถือว่าเป็นบุคคลสำคัญของแพกฟอร์ดคนหนึ่ง การตายของแบร์รี่ส่งผลกระทบต่อหลายชีวิตในแพกฟอร์ด และทำให้ตำแหน่งของแบร์รี่นั้นว่างลง ด้วยเหตุนี้จึงได้มีการเตรียมการเลือกตั้งซ่อมขึ้น แต่ด้วยเบื้องหลังของการเลือกตั้งครั้งนี้คือการกำหนดชะตากรรมของ ฟีลส์ เคหะชุมชนเสื่อมโทรม เต็มไปด้วยคนติดยา ซึ่งแบร์รี่เคยมีนโยบายให้ฟื้นฟูชุมชนนี้ ทำให้การเลือกตั้งซ่อมครั้งนี้ถูกแตกออกเป็นสองฝ่าย ในขณะเดียวกันวัยรุ่นทำสงครามกับพ่อแม่ การตายของแบร์รี่เริ่มมีผลกระทบต่อทุกคน ทุกชีวิตในแพกฟอร์ดกำลังจะมีส่วนร่วมในการเลือกตั้งครั้งนี้ และแพกฟอร์ดกำลังจะเปลี่ยนไปตลอดกาล
เนื้อเรื่อง.
คำอุทิศของ เก้าอี้ว่าง ถูกอุทิศให้แก่ นีลล์ เมอร์เรย์ สามีของโรว์ลิ่ง ซึ่งถือว่าเป็นครั้งที่ 3 แล้วที่โรว์ลิ่งอุทิศให้แก่เขา หลังจากแฮร์รี่ พอตเตอร์ 2 เล่ม คือเล่ม 5 และเล่ม 7 โดยหนังสือถูกแบ่งเป็น 7 ภาคในเล่ม พร้อมคำอธิบายเกี่ยวกับข้อกฎหมายท้องถิ่นต่างๆที่ระบุไว้หน้าบท โดยภายในภาคจะเล่าเหตุการณ์แบ่งเป็นวันๆไปจนจบ
อิฟทูเดย์วอสยัวร์ลาสต์เดย์

อิฟทูเดย์วอสยัวร์ลาสต์เดย์  เป็นซิงเกิลที่ 2 ของวงดนตรีร็อกชาวแคนาดาในอัลบั้มสตูดิโอส์ที่ 6 ของนิกเคลแบ็ก คือ ดาร์กเฮ้าส์ โดยออกจำหน่ายในซิงเกิลวิทยุในประเทศสหรัฐอเมริกา เมื่อวันที่ 30 กันยายน ค.ศ. 2008
เพลงนี้ถูกนำไปใช้ในกีฬาโอลิมปิกฤดูหนาวในปี 2010 และใช้เป็นเพลงปิดในช่วงการรายงานข่าว 2012 Stanley Cup playoffs ของช่องNHL Tonight
เหมือนฝัน บัณฑิตสกุล

เหมือนฝัน บัณฑิตสกุล เกิดเมื่อวันที่ 26 สิงหาคม พ.ศ. 2509 เป็นนักแสดงชาวไทย มีพี่น้อง 4 คน เป็นพี่สาวคนโตสุด ช่วงแรกเคยรับบทนางเอก ก่อนที่ไม่นานจะผันมารับบทร้าย และบทสมทบ เหมือนฝันถือเป็นดาราที่มีแฟชั่นเป็นเอกลักษณ์ โดยเธอมักจะย้อมผมสีแดงหรือน้ำตาลทอง ดัดผม ใส่คอนแทคเลนส์สี 
ผลงานการแสดงที่โดดเด่นของเหมือนฝัน คือบทนางร้าย ผดาชไม จากละคร ละอองดาว ปี 2534 ทางช่อง 7
เหมือนฝันมีงานแสดง ถ่ายแบบ และงานถ่ายทำมิวสิควิดีโออัลบั้มชุด เพลงไทยยอดนิยม ให้กับค่ายโรสวีดีโอที่ต่างประเทศอีกด้วย ก่อนที่ระยะหลังเธอจะห่างหายไปจากวงการ
Karneval ล่าทรชน

Karneval ล่าทรชน เป็นการ์ตูนญี่ปุ่น โดย โทยะ มิกะนะงิ เริ่มตีพิมพ์เป็น ลงในนิตยสารการ์ตูนรายเดือน "Monthly Comic Zero Sum" ของสำนักพิมพ์อิชิจินชะ ตั้งแต่ปี พ.ศ. 2551 และยังมีฉบับมังงะ ซึ่งปัจจุบันภาษาญี่ปุ่นออกมาแล้ว 27 เล่ม ต่อมาก็ได้มีการประกาศนำเรื่องนี้มาทำเป็นอนิเมะในเดือนเมษายน พ.ศ. 2555 ซึ่งอนิเมะตอนแรกก็เริ่มฉายในเดือนเมษายน พ.ศ. 2556 
องค์กร.
หรือองค์กรป้องกันระดับชาติ เป็นหน่วยของรัฐบาล พวกเขาดำเนินการจับกุมและกำจัดอาชญากร รวมไปถึงการแก้ปัญหาอาชญากรรมใดๆก็ตามที่กองกำลังรักษาความปลอดภัยของรัฐบาลไม่สามารถจัดการได้ โดยที่ตัวตนของสมาชิกเซอร์คัสจะถูกปิดไม่ให้สาธารณชนทั่วไปทราบ
เป็นองค์กรผิดกฎหมายโดยใช้บริษัทขนาดใหญ่บังหน้า ดำเนินการเกี่ยวกับการวิจัยพันธุวิศวกรรมที่ผิดต่อศีลธรรม เป็นองค์กรที่รัฐบาลต้องการจะกำจัดที่สุด
ตัวละครหลัก.
ไนเป็นตัวละครเอกของเรื่อง เป็นเด็กหนุ่มที่ใสซื่อที่ไม่ค่อยรู้เรื่องโลกภายนอก อายุประมาณ 12 – 14 ปี มีผมสีขาวนัยน์ตาสีแดง เขาออกตามหาชายที่เคยอยู่ร่วมกับเขาที่ชื่อ "คาโรคุ" ซึ่งหายตัวไปอย่างปริศนา ทิ้งร่องรอยไว้แต่เพียงกำไล (เครื่องแสดงตนของสมาชิกองค์กรเซอร์คัส) ระหว่างออกตามหาคาโรคุ ไนถูกจับไปที่คฤหาสถ์หลังหนึ่งซึ่งมีเจ้าของบ้านเป็น "วารูก้า" หรือสิ่งมีชีวิตกลายพันธุ์ แต่ได้ "กาเรคิ" ที่มาขโมยของช่วยเหลือไว้และหนีจากวารูก้า ตั้งแต่นั้นไนออกเดินทางไปกับกาเรคิ
เป็นโจรที่นิยมปล้นคนรวยที่ชอบเอาเปรียบ อายุ 15 ปี มีสีผมสีดำและนัยน์ตาสีฟ้า เป็นคนฉลาดหลักแหลม มีความรู้หลายอย่าง แต่เขาเป็นคนที่ไม่ค่อยเข้าสังคมนัก ภายหลังจะทราบว่าเขาเคยถูกครอบครัวขายเป็นทาสตั้งแต่อายุ 8 ขวบ แต่หนีรอดจากการที่เรือโดยสารอัปปางลง เขาถูกพัดมายังชายหาดและได้หญิงสาวคนหนึ่งช่วยเหลือไว้ หญิงสาวรับเขามาอยู่ด้วยและเธอยังมีน้องสาวและน้องชายอย่างละคน ต่อมาหญิงสาวถูกชายผู้หนึ่งฆาตกรรม หลังจากนั้นไม่นานกาเรคิก็ออกจากบ้าน
เป็นนักสู้ประจำเรือที่สอง ขององค์กรป้องกันระดับชาติ (เซอร์คัส) อายุ 21 ปี มีสีผมสีบลอนทองและนัยน์ตาสีรุ้ง เป็นคนที่ร่าเริงและใจดีอยู่ตลอดเวลา จนบางครั้งมีลักษณะเหมือนเด็ก เขาได้รับมอบหมายให้เป็นผู้คุ้มกันของไนและกาเรคิ ที่แก้มด้านซ้ายของเขายังแปะแผ่นป้องกันภูมิแพ้เล็กๆ หากแผ่นนี้หลุดไปจะทำให้เขาเกิดอารมณ์รุนแรงและผมจะเปลี่ยนเป็นสีขาว เขาโปรดปรานมาสคอตแมวที่ชื่อ"เนียนเปโรน่า"เป็นอย่างมากอีกด้วย
คู ฮา-รา

คู ฮา-รา (13 มกราคม ค.ศ. 1991 – 24 พฤศจิกายน ค.ศ. 2019) หรือชื่อการแสดงว่า ฮารา เป็นนักร้องและนักแสดงชาวเกาหลีใต้ เป็นที่รู้จักในสถานะอดีตสมาชิกวงคารา
ประวัติ.
ฮาราเกิดเมื่อวันที่ 13 มกราคม ค.ศ. 1991 ที่เมืองควังจู ประเทศเกาหลีใต้ ก่อนเข้าเป็นสมาชิกวงคารา ฮาราเข้าประกวดในรายการหนึ่งของบริษัทเอสเอ็มเอนเตอร์เทนเมนต์ เมื่อปี ค.ศ. 2005 ครั้นปี ค.ศ. 2007 เธอได้เข้าทดสอบการแสดงกับบริษัทเจวายพีเอนเตอร์เทนเมนต์ แต่ไม่ผ่าน
ฮารายังเคยเป็นนางแบบสินค้าออนไลน์ โดยมีผู้มาเชิญชวนหลังต้องตาต้องใจภาพถ่ายของเธอบนเว็บไซต์แห่งหนึ่ง เพราะการเป็นนางแบบนี้ ฮาราจึงได้เป็นสมาชิกวงคาราซึ่งเปิดตัวเมื่อปี ค.ศ. 2007 นั้นเอง ปัจจุบัน ฮาราเป็นนักศึกษามหาวิทยาลัยสตรีซ็องชิน
วันที่ 5 มกราคม ค.ศ. 2010 ฮารารับว่า ไปทำศัลยกรรมใบหน้าและฟันมา โดยไปฉีดสารเสริมดั้ง และปรับรูปฟันใหม่ เธอยังว่า เธอไปทำศัลยกรรมบริเวณดวงตาเพื่อให้ตาสองชั้นของเดิมนั้นเห็นชัดขึ้น
ชีวิตส่วนตัว.
วันที่ 28 มิถุนายน ค.ศ. 2012 มีประกาศว่า ฮารากับยง จุน-ฮย็อง สมาชิกวงบีสต์ คบหากันเป็นคู่รัก
ครั้นวันที่ 27 มีนาคม 2556 มีประกาศว่า ทั้งสองคนแยกทางกันแล้ว แต่สัญญาจะเป็นเพื่อนที่ดีต่อกัน 
เสียชีวิต.
เมื่อวันที่ 26 พฤษภาคม ค.ศ. 2019 ฮาราพยายามกระทำอัตวินิบาตกรรมตนเองที่อะพาร์ตเมนต์ส่วนตัว แต่สามารถนำตัวส่งโรงพยาบาลได้ทัน ฮาราขอโทษแฟนคลับของเธอต่อการกระทำครั้งนี้ จนกระทั่งวันที่ 24 พฤศจิกายน ได้มีการพบร่างของเธอในสภาพเสียชีวิตที่บ้านพักในชองดัมดง, เขตคังนัม จากการสอบสวนของตำรวจสาเหตุการเสียชีวิตมาจากการกระทำอัตวินิบาตกรรม เจ้าหน้าที่ยังพบจดหมายลาตายเขียนโดยตัวเธอเอง และยังไม่พบอะไรที่ผิดปกติ จากการเปิดกล้องวงจรปิดแสดงภาพเธอกลับมายังบ้านพักในเวลา 12:40 นาฬิกา ด้วยไม่พบผู้ที่ติดตามตัวเธอ ร่างของเธอไม่ได้มีการชันสูตรแต่อย่างใดตามที่ครอบครัวของเธอได้ขอเอาไว้ การเสียชีวิตของเธอเกิดขึ้นหลังจากที่ไอดอลเพื่อนรัก ซอลลี่ ได้กระทำอัตวินิบาตกรรมเมื่อเดือนตุลาคมที่ผ่านมา
หิ่งเม่น

หิ่งเม่น ชื่อวิทยาศาสตร์: "Crotalaria pallid" เป็นพืชล้มลุกในวงศ์ Leguminosae วงศ์ย่อย Papilionoideae ลำต้นสีเขียวออกเหลือง เปลือกด้านนอกเหนียว มีกลิ่นเหม็นเขียว ใบเดี่ยว ดอกช่อ ดอกย่อยสีเหลือง ลักษณะแบบดอกถั่ว ผลเดี่ยวเป็นฝักกลม ปลายแหลมยื่นไปด้านหนึ่ง ผลแห้ง อ่อนสีเขียว แก่สีน้ำตาล แตกตามตะเข็บ เมล็ดสีน้ำตาลอมดำขนาดเล็กจำนวนมาก รากต้มน้ำดื่ม แก้ร้อนใน
มหาลดาปสาธน์

มหาลดาปสาธน์ เป็นเครื่องประดับของสตรีชาวอินเดีย ซึ่งสวมคู่กับส่าหรี โดยสวมตั้งแต่ศีรษะจรดเท้า ตรงศีรษะก็ทำเป็นรูปนกยูงไว้ตัวหนึ่ง ซึ่งส่วนประกอบก็เต็มไปด้วยของมีค่ามากมาย ในสมัยพุทธกาลมีผู้ครอบครองมหาลดาปสาธน์ 3 คน คือ นางวิสาขา มัลลิกา ภรรยาของพันธุลเสนาบดี และลูกเศรษฐี ณ พาราณาสี
ที่มาของคำ.
มหาลดาปสาธน์ มาจากคำว่า
ลักษณะ.
มหาลดาปสาธน์ของนางวิสาขา.
มหาลดาปสาธน์ของนางวิสาขานั้น ธนญชัยเศรษฐี (บิดา) สั่งให้ช่างทองและช่างออกแบบทำเครื่องประดับโดยใช้ทองคำ 1,000 แท่ง เพชร 4 ทะนาน แก้วมุกดา 11 ทะนาน แก้วประพาฬ 20 ทะนาน แก้วมณี 33 ทะนาน และใช้เงินจำนวนหนึ่ง
มหาลดาปสาธน์สวมตั้งแต่ศีรษะจรดเท้า ลูกดุมวงแหวนด้วยทองคำ ห่วงสำหรับลูกดุมทำด้วยเงิน สวมที่กลางกระหม่อมหนึ่งวง ที่หลังหู 2 วง ที่ข้างเอวสองข้างอีก 2 วง ที่ข้อศอกทั้งสองข้าง 2 วง ที่ขาสองข้าง 2 วง ที่เครื่องประดับยังทำเป็นนกยูงรำแพนตังหนึ่ง ขนปีกทำด้วยทอง จะงอยปากทำด้วยแก้วประพาฬ ตาสองข้างทำด้วยแก้วมณี สร้อยคอและแววหางทำด้วยแก้วมณี ก้านขนนกยูง ทำด้วยเงิน ขาทำด้วยเงิน โดยนกยูงตั้งอยู่กลางกระหม่อมผู้สวม
แสงอรุณ บุญยู้

แสงอรุณ บุญยู้ เป็นนักร้อง นางเอกหมอลำหนึ่งในสี่สาวดาวรุ่งจากคณะเสียงอิสานโด่งดังจากการได้เป็นนางเอกคู่ขวัญกับ ลูกแพร อุไรพร ไหมไทย หัวใจศิลป์ มีผลงานเพลงอันเป็นที่รู้จักได้แก่ "ข้อมูลมากไม่อยากรัก" และ "รักพังหลังสงกรานต์" จากปลายปากกาของครูเพลง ดาว บ้านดอน
ประวัติ.
แสงอรุณ บุญยู้ เกิดเมื่อ 28 พฤศจิกายน 2518 ปัจจุบันอาศัยอยู่ที่"บ้านโนนสมบูรณ์ ต.ลำปาว อ.เมือง จ.กาฬสินธุ์" มีชื่อเล่นว่า "ต๋อง" แต่แฟนเพลงต่างพากันรู้จักในชื่อ "อร" ซึ่งเป็นชื่อที่นกน้อย อุไรพรตั้งให้ เนื่องจากที่บ้านทำวงหมอลำอยู่แล้วเป็นทุนเดิม(วงขนาดเล็ก)ทำให้ได้ฝึกร้องฝึกลำมาตั้งแต่เด็ก พร้อมกับพี่สาว แพร พิมพร (ปัจจุบันคือ แพรวา กาฬสินธุ์ ปัจจุบันเป็นนางเอกหมอลำประจำคณะระเบียบวาทะศิลป์และอดีตสมาชิกคณะศิลปินภูไท) พ.ศ ราวๆ2553 แสงอรุณ ได้ล้มป่วย จนได้หยุดพักงานการร้องการลำไปเป็น10 กว่าปี และปัจจุบัน แสงอรุณ บุญยู้ สังกัดคณะหมอลำ รัตนศิลป์อินตาไทยราษฎร์ และยังมีผลงานใหม่ชื่อว่า “ใจช้ำที่ลำตะคอง”
วงการบันเทิง.
พ.ศ. 2537 : นางเอกประจำทีมงานเสียงอิสาน.
เนื่องจากนักแสดงที่เล่นเป็นตัวโกงจั๊กจั่น ดาวไพรตั้งครรภ์ วงเสียงอิสาน จึงขาดนักแสดงที่เป็นตัวโกงนกน้อย อุไรพรจึงเริ่มค้นหานักแสดงหน้าใหม่ ไม่นานนกน้อย อุไรพรได้เดินทางไปบ้านโนนสมบรูณ์ จังหวัดกาฬสินธุ์ เพื่อตามหาสาวน้อยเสียงดี ตามคำแนะนำของครูเพลงชื่อดัง ครูดอย อินทนนท์ ไม่นานชื่อ แสงอรุณ บุญยู้ ก็เป็นที่รู้จัก และโด่งดังอย่างมากจากผลงานเพลงข้อมูลมากไม่อยากรัก
ห่างหายจากวงการ.
ปี 2547 แสงอรุณ บุญยู้ ลาออกจากวงเสียงอิสานเนื่องจากปัญหาส่วนตัว หลังจากออกจากวงเสียงอิสาน แสงอรุณ บุญยู้ ได้เป็นนางเอกหมอลำอีกหลายคณะ อาทิ ฟ้าสีคราม,ไหมไทย หัวใจศิลป์,หนูภารวิเศษศิลป์ และยังออกอัลบั้มเพลง(ไม่สังกัดค่ายใดๆ)อีก 2 อัลบั้มคือ อัลบั้ม พี่ร้อง น้องลำ(ร้องคู่กับ แพร พิมพรหรือ แพววา กาฬสินธุ์)และอัลบั้ม จากใจแสงอรุณ ที่เป็นการนำเพลงจากอัลบั้ม อยากโชว์ มาร้องใหม่
ปี 2552 แสงอรุณ บุญยู้ ป่วยหนักถึงขั้นหมดสติ จึงได้งดงานแสดงด้านหน้าเวที ชื่อแสงอรุณ บุญยู้ เริ่มหายไปจากวงการหมอลำ แสงอรุณ บุญยู้ พักรักษาตัวอยู่ที่บ้านโนนสมบูรณ์ ต.ลำปาว อ.เมือง จ.กาฬสินธุ์
ปัจจุบัน ในปี พ.ศ. 2563 แสงอรุณ บุญยู้ ได้กลับมาสู่วงการหมอลำ ในสังกัดคณะรัตนศิลป์อินตาไทยราษฎร์ พร้อมกับฉายา "นางเอกสาวตลอดกาล ตำนานฟ้อนซิ่นแคบ แสงอรุณ บุญยู้"
ผลงานลำเรื่องต่อกลอน.
2567 มนตรานาคราช 
ผลงานเพลง.
อัลบั้ม สี่สาวดาวรุ่ง (2540)
อัลบั้ม อยากโชว์
ผลงานเพลงอื่นๆ
ยุน โบ-รา

ยุน โบ-รา (เกิด 30 ธันวาคม พ.ศ. 2532) หรือชื่อในการแสดงว่า โบรา เป็นนักร้อง แร็ปเปอร์ และนักแสดงชาวเกาหลีใต้ เธอเป็นอดีตสมาชิกของเกิร์ลกรุปเกาหลีใต้ซิสตาร์และกลุ่มย่อยซิสตาร์19
ประวัติ.
ยุน โบ-รา เกิดใน โซล เกาหลีใต้ ตอนนี้จบการศึกษาอยู่ที่ Myongji University คณะเอกการดนตรี และในเดือนมิถุนายน พ.ศ. 2554 โบราเธอเปิดตัวในฐานะสมาชิกของ ซิสต้าร์ รายการ KBS Music Bank ในวัน เดียวกับการเปิดตัวของพวกเขา ในต้นปี พ.ศ. 2555 โบราและกลุ่มสมาชิก ฮโยลิน และเปิดตัวกลุ่มย่อย ซิสต้าร์ 19 ในเพลง Ma Boy.
อาชีพ.
เมื่อวันที่ 28 เมษายน 2554 สตาร์ชิป เอ็นเตอร์เทนเม้นได้ประกาศว่าจะทำซับยูนิทของซิสตาร์ ที่มีชื่อว่า ซิสต้าร์ไนน์ทีน ซึ่งสมาชิกประกอบด้วย โบราและฮโยลิน ในชื่อเพลงไตเติ้ล MaBoy โดยเพลงและเอ็มวีเต็มจะถูกปล่อยออกมาในวันที่ 3 พฤษภาคม 2554 นี้
เมื่อวันที่ 17 ตุลาคม 2554 โบราได้รับโอกาสให้เข้าร่วมรายการ Invincible Youth ซีซั่น 2 โดยร่วมกับ ซูจี, จียอน(คาร่า), ฮโยยอน, ซันนี่, เยวอน (จิวเวลรี่), แอมเบอร์และวูริ (เรนโบว์) และมีกำหนดออกอากาศวันที่ 11 พฤศจิกายน
อันเนอยา

อันเนอยา  เป็นเกาะทางเหนือสุดของกลุ่มเกาะเว็สเตอโรเลิน ตั้งอยู่ห่างจากเส้นอาร์กติกเซอร์เคิลราว 300 กิโลเมตร เกาะมีพื้นที่ 489 ตารางกิโลเมตร (189 ตารางไมล์) เป็นเกาะใหญ่เป็นอันดับที่ 10 ของประเทศนอร์เวย์
อัลกาลาเดกัวดาอิรา

อัลกาลาเดกัวดาอิรา  เป็นเมืองในประเทศสเปน ตั้งอยู่ทางตะวันออกเฉียงใต้ของเมืองเซบิยาราว 10 กิโลเมตร เคยเป็นที่รู้จักในชื่อ "อัลกาลาเดโลสปานาเดโรส" ("อัลกาลาของคนทำขนมปัง") เนื่องจากเป็นสถานที่ที่ผลิตขนมปังที่สำคัญของเซบิยา เมืองตั้งอยู่ริมฝั่งแม่น้ำกัวดาอิรา มีโบราณสถานศิลปะของชาวมัวร์ โดยเฉพาะอย่างยิ่งปราสาทซึ่งพระเจ้าเฟอร์ดินานด์ที่ 3 แห่งอาณาจักรกัสติยาทรงยึดไว้ใน ค.ศ. 1244
วีรวร สิทธิธรรม

วีรวร สิทธิธรรม (เกิด 9 กันยายน พ.ศ. 2481) อดีตรัฐมนตรีช่วยว่าการกระทรวงสาธารณสุข ในรัฐบาลพลเอกชาติชาย ชุณหะวัณ อดีตสมาชิกสภาผู้แทนราษฎรจังหวัดนครพนม อดีตสมาชิกวุฒิสภาจังหวัดนครพนม อดีตนายกสภาสถาบันเทคโนโลยีปทุมวัน อดีตเลขาธิการสมาคมไทย – ลาวเพื่อมิตรภาพ
ประวัติ.
วีรวร สิทธิธรรม เกิดเมื่อวันที่ 9 กันยายน พ.ศ. 2481 เป็นบุตรชายของนายฟอง สิทธิธรรม อดีตสมาชิกสภาผู้แทนราษฎรจังหวัดอุบลราชธานี กับนางโสภรวรรณ สิทธิธรรม มีพี่น้อง 2 คน สำเร็จการศึกษาจากสถาบันเทคโนโลยีปทุมวัน ระดับปริญญาตรี สาขาวิศวกรรมเครื่องกล จาก Fachhochschule Giessen Friedberg ประเทศเยอรมัน และปริญญาเอกจากเยอรมัน
งานการเมือง.
อดีตเป็นข้าราชการบำนาญการเมือง ก่อนที่จะได้รับแต่งตั้งให้เป็นสมาชิกสภานิติบัญญัติแห่งชาติ ใน พ.ศ. 2516
วีรวร ลงรับสมัครเลือกตั้งสมาชิกสภาผู้แทนราษฎรจังหวัดนครพนม ในการเลือกตั้ง พ.ศ. 2519 และได้รับเลือกติดต่อกัน จนถึง พ.ศ. 2531 รวม 5 สมัย 
วีรวร ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงสาธารณสุข เมื่อเดือนธันวาคม พ.ศ. 2533 (ครม. 46) ในรัฐบาลพลเอกชาติชาย ชุณหะวัณ
ต่อมา ลงรับสมัครเลือกตั้งสมาชิกวุฒิสภาจังหวัดนครพนม ใน พ.ศ. 2543 และได้รับเลือกตั้งในครั้งนี้
สมาชิกสภาผู้แทนราษฎร.
วีรวร สิทธิธรรม ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
งานวิชาการ.
วีรวร สิทธิธรรม ได้รับแต่งตั้งเป็นนายกสภาสถาบันเทคโนโลยีปทุมวัน ในปี 2552 - 2555
รัฐกลารุส

รัฐกลารุส  เป็นรัฐทางตะวันออก ตอนกลางของประเทศสวิตเซอร์แลนด์ เมืองหลวงคือ กลารุส รัฐมีประชากร 39,217 คน (ข้อมูล 31 ธันวาคม ค.ศ. 2011) จากข้อมูลประชากรปี ค.ศ. 2007 มีประชากรชาวต่างชาติ 7,314 คน หรือคิดเป็น 19.13% ของประชากรทั้งหมด ส่วนข้อมูลประชากรปี ค.ศ. 2000 ประชากรนับถือศาสนาคริสต์นิกายโปรเตสแตนต์ (44%) และโรมันคาทอลิก (37%) ประชากรพูดภาษาเยอรมัน 83.6% และพูดภาษาอิตาลี 6.8%
แคว้นวังกาเบลิกา

แคว้นวังกาเบลิกา  เป็นแคว้นในประเทศเปรู มีพื้นที่ 22,131.47 กม² และมีประชากร 454,797 คน (ค.ศ. 2007) เมืองหลักคือเมืองวังกาเบลิกา แคว้นวังกาเบลิกาติดกับแคว้นลิมาและแคว้นอิกาทางทิศตะวันตก ติดกับแคว้นฆูนินทางทิศเหนือ และติดกับแคว้นอายากูโชทางทิศตะวันออก
รายชื่อพระอิสริยยศและพระเกียรติยศในสมเด็จพระราชินีนาถเอลิซาเบธที่ 2 แห่งสหราชอาณาจักร

สมเด็จพระราชินีนาถเอลิซาเบธที่ 2 แห่งสหราชอาณาจักรมีพระอิสริยยศและพระเกียรติยศทั้งก่อนและในระหว่างครองราชย์เป็นพระมหากษัตริย์ของเครือจักรภพ
ในภาษาอังกฤษ: "เฮอร์มาเจสตี" สมเด็จพระราชินีนาถเอลิซาเบธที่ 2 โดยพระผู้เป็นเจ้า, สมเด็จพระราชินีนาถแห่งสหราชอาณาจักร, แคนาดาและอาณาจักรและดินแดนอื่น ๆ ของพระองค์, ประมุขแห่งเครือจักรภพ, ผู้พิทักษ์แห่งศรัทธา
เอเชียนคัพ 2015

เอเชียนคัพ 2015 (AFC Asian Cup 2015) เป็นการแข่งขันฟุตบอลระดับทวีปเอเชีย (เอเชียนคัพ) ครั้งที่ 16 จัดขึ้นโดยสมาพันธ์ฟุตบอลเอเชีย ในระหว่างวันที่ 9-31 มกราคม พ.ศ. 2558 ที่ประเทศออสเตรเลีย โดยทีมที่ชนะเลิศในการแข่งขันรายการนี้จะได้สิทธิ์ในการแข่งขัน คอนเฟเดอเรชันส์คัพ 2017 ที่ประเทศรัสเซีย
สนามที่ใช้ในการแข่งขัน.
วันที่.
การแข่งขันนี้เริ่มต้นตั้งแต่วันที่ 9 ถึง 31 มกราคม, ซึ่งแข่งขันกันในช่วงกลางฤดูกาลของฟุตบอลลีกออสเตรเลีย, และเป็นช่วงฤดูร้อนของประเทศออสเตรเลีย.
ใน ฤดูกาล 2014-15 ของ เอลีก, ลีกฟุตบอลนานาชาติที่สูงสุดของประเทศออสเตรเลีย
สถานที่.
สมาคมได้กำหนดให้เมืองทั้ง 5 เมืองของประเทศออสเตรเลียที่ใช้สนามในการแข่งขันเอเชียนคัพ 2015 ซึ่งได้แก่, ซิดนีย์, เมลเบิร์น, บริสเบน, แคนเบอร์รา และ นิวคาสเซิล,
รอบแบ่งกลุ่ม.
ตารางการแข่งขันได้ประกาศขึ้นเมื่อวันที่ 27 มีนาคม ค.ศ. 2013.
กลุ่ม A.
</onlyinclude>
ฮโยลิน

คิม ฮโย-จ็อง (เกิด 11 มกราคม พ.ศ. 2534) เป็นที่รู้จักในชื่อ ฮโยลิน เป็นนักร้องชาวเกาหลีใต้ เธอเป็นที่รู้จักในฐานะสมาชิกวงเกิร์ลกรุปจากเกาหลีใต้ ซิสตาร์และกลุ่มย่อยซิสตาร์19
ประวัติ.
ชีวิตในวัยเด็ก.
คิม ฮโย-จ็อง เกิดเมื่อวันที่ 11 ธันวาคม พ.ศ. 2533 ที่อินช็อน เกาหลีใต้ ในตอนระหว่างคลอดนั้น ฮโยลินมีน้ำหนักตอนแรกเกิดมากถึง 4.2 กิโลกรัม จากการคลอดก่อนกำหนด ทำให้เธอมีร่ายกายที่ไม่แข็งแรงมาตั้งแต่เกิด ฮโยลินมีปัญหาเกี่ยวกับถุงน้ำดีซึ่งทำให้เธอต้องเข้ารับการผ่าตัดเอาถุงน้ำดีออก พ่อของฮโยลินเป็นเจ้าหน้าที่นาวิกโยธินเพราะเหตุนี้ทำให้เธอถูกเคอร์ฟิวตั้งแต่ยังเด็ก 
ในวัยเด็ก ฮโยลินมีความใฝ่ฝันอยากเป็นนักร้อง แต่ก็ไม่เคยเข้าร่วมประกวดร้องเพลงกับทางโรงเรียนและออดิชันเลย จนกระทั่งเธอผ่านการคัดเลือกจากเจวายพีเอนเตอร์เทนเมนต์ ขณะกำลังศึกษาอยู่ในระดับชั้นมัธยมศึกษาปีที่สาม ตั้งแต่นั้นมา เธอเริ่มเรียนรู้การร้องและเต้นในฐานะเด็กฝึกของเจวายพีโดยได้รับการคัดเลือกถึงสองครั้ง หลังจากเป็นเด็กฝึกมานานกว่าหนึ่งปี ฮโยลินเคยได้รับการเปิดตัวในฐานะวงเกิร์ลกรุปร่วมกับซง จี-อึน, ฮานี และยูจี แต่โครงการก็ถูกยกเลิกไป เธอจึงออกจากเจวายพี และไปออดิชันกับทางค่ายสตาร์ชิพเอนเตอร์เทนเมนต์ ด้วยเพลง "เฮิร์ต" ของคริสตินา อากีเลรา จนผ่านการคัดเลือกและได้เปิดตัวในฐานะสมาชิกของวงเกิร์ลกรุป ซิสตาร์
ซิสตาร์.
ในเดือนมิถุนายน พ.ศ. 2553 ฮโยลินเปิดตัวในฐานะสมาชิกของซิสตาร์ ในรายการ"มิวสิกแบงก์" ทางช่องเคบีเอส2 ด้วยการเปิดตัวซิงเกิลชื่อ "พุชพุช" (Push Push) ของพวกเธอ ซิสตาร์ออกสตูดิโออัลบั้มมาแล้ว 2 อัลบั้ม และอีพี 6 อัลบั้ม
ในต้นปี พ.ศ. 2554 ฮโยลินได้ร่วมกับสมาชิกในกลุ่ม ยุน โบ-รา ก่อตั้งกลุ่มย่อย ซิสตาร์19 ด้วยการเปิดตัวซิงเกิล "มาบอย" (Ma Boy) ในวันที่ 17 ตุลาคม ฮโยลินได้ร่วมงานกับวง อิเล็กโทรบอยซ์ ในซิงเกิล "มาบอย 2" และในปีเดียวกันนั้น ฮโยลินได้เข้าร่วมแข่งขันในรายการ "อิมมอร์ทัลซอง 2" ซึ่งหลังจากการออกอากาศ ก็ได้กระแสตอบรับเป็นอย่างมาก จนเธอได้รับฉายาว่าเป็น บียอนเซ่แห่งเกาหลีฮโยลินได้เข้าร่วมในรายการ "อิมมอร์ทัลซอง" 
ตั้งแต่เดือนมิถุนายนจนถึงเดือนกันยายนของปีเดียวกัน 
2555–2557: บทบาททางการแสดงครั้งแรกและอัลบั้ม "เลิฟแอนด์เฮต".
ในปี พ.ศ. 2555 ฮโยลินได้แสดงละครเรื่อง "ทะยานสู่ฝัน บัลลังก์แห่งดาว 2 " รับบทเป็น นานะ ไอดอลที่มีชื่อเสียงจากวงเกิร์ลกรุป เฮอร์ชี นอกจากนี้ เธอยังได้ร้องเพลงประกอบละคร ร่วมกับ จีย็อน ที-อารา และ ไอลี ในเพลง "Superstar"
ศิวัส นฤภัย

ศิวัส นฤภัย (ศิวัฒน์ นฤภัย) ชื่อเล่น ติว อดีตนักร้อง และอดีตนักแสดงชาวไทยในสังกัดดาราวีดีโอ (ช่อง 7) จบการศึกษาระดับปริญญาตรี คณะวิศวกรรมศาสตร์ มหาวิทยาลัยเกษตรศาสตร์
ประวัติ.
ศิวัส นฤภัย หรือ ติว เกิดเมื่อวันที่ 3 สิงหาคม พ.ศ. 2524 เป็นนักร้อง นักแสดงชาวไทย เข้าสู่วงการด้วยการถ่ายแบบนิตยสารวัยรุ่น เช่น The Boy, HEART เป็นต้น และแสดงมิวสิควีดีโอเพลง พอแล้ว ของ นิโคล เทริโอ 
ก่อนที่จะมีเป็นหนึ่งในศิลปินบอยแบนด์วง บีเคเค (BKK) ภายใต้สังกัดเมกเกอร์เฮด ในเครือจีเอ็มเอ็ม แกรมมี่ ร่วมกับ เติ้ล ตะวัน จารุจินดา และ เต้ นันทศัย พิศลยบุตร ชื่ออัลบั้ม "Work Shop (เวิร์ค ช็อป)" โดยเพลงที่เป็นที่รู้จักคือเพลง ทำไมต้องรักเธอ
ภายหลังได้เป็นนักแสดงในสังกัดดาราวีดีโอ แสดงละครต่าง ๆ มากมาย เช่น หมอลำซัมเมอร์, เดือนเดือด, หมอผีไซเบอร์ ฯลฯ
แอ็ตส์

Eths เป็นวง Metalcore สัญชาติฝรั่งเศส จาก Marseille 
ประวัติวง.
จุดเริ่มต้น.
Staif เข้าร่วมวงโดย Greg และตั้งวงชื่อว่า "What's the fuck" ในปี 1996 ในปีต่อมา Candice ได้เข้าร่วมในวงและถูกเปลี่ยนชื่อวงใหม่เป็น"Melting Point"
ในปี 1999 Guillaume ได้เข้าร่วมวงหลังจากที่ลาออกจากวงเก่าของเขาที่ชื่อว่า "Shockwave" 6เดือนต่อมา Roswell ก็ได้เข้าร่วมววงและในที่สุดวงก็สมบูรณ์. สมาชิกทุกคนในวงจึงตัดสินใจเปลี่ยนชื่อวงเป็น Eths.
เกี่ยวกับวง.
วง Eths มักจะทัวร์รอบๆฝรั่งเศส ,สวิสเซอร์แลนด์,เบลเยียมและโปรตุเกส พวกเขาได้ทำแผ่นซีดีหลายแผ่น ที่มีชื่อเสียงที่สุดคือ Samantha. ทางวงยังออกอัลบั้มเต็มเป็นครั้งแรก Sôma ในปี 2004
วง มีดนตรีที่หนักหน่วงมากโดยเฉพาะกีต้าและกลอง เพลงของพวกเขามีแรงบันดาลใจจากวัยเด็กที่เจ็บปวดของ Candice
Eths ทัวร์และจำหน่ายอัลบั้มภายใต้สังกัด Coriace label พวกเขาจึงมีชื่อเสียงในประเทศฝรั่งเศสและปรากฏในหน้าปกหนังสือ"Rock Sound"เล่มที่ 141 และพวกเขามักเล่นกับวงดนตรีอื่นๆ เช่น like Lofofora,Fantomas,Machine Head,SkindredและElement.
เหตุการณ์ล่าสุด.
ในวันที่ 27 มิถุนายน ปี2006 Eths ได้เขียนประกาศอย่างเป็นทางการในหน้าเว็บไซต์ของเขาว่าการลาออกของ GuillaumeและRoswell เพราะ“มุมมองที่แตกแตกกัน”.
กระดูกสันหลังส่วนกระเบนเหน็บ

กระดูกสันหลังส่วนกระเบนเหน็บ  เป็นส่วนหนึ่งของกระดูกสันหลัง ซึ่งเดิมมี 8 ชิ้น แต่จะเชื่อมรวมกันเป็นชิ้นเดียว และจะต่อกับกระดูกเชิงกราน (pelvic bone) โดยจะมีช่องเปิด (sacral foramina) เพื่อเป็นทางผ่านของเส้นประสาทที่ไปยังบริเวณเชิงกรานและขา
อัณณา หชาเร

กิสัน พาพุราว หชาเร (किसन बाबुराव हजारे; Kisan Bāburāv Hajārē; เกิด 15 มิถุนายน ค.ศ. 1937) เป็นที่รู้จักในชื่อ อัณณา หชาเร (अण्णा हजारे;Aṇṇā Hajārē) เป็นนักเคลื่อนไหวทางสังคมชาวอินเดีย เป็นที่รู้จักทั่วไปจากบทบาทการนำการประท้วงต่อต้านการฉ้อราษฎร์บังหลวงในอินเดีย พ.ศ. 2554 โดยการอดอาหารประท้วงอย่างสันติ ตามแนวทางของมหาตมา คานธี ในอดีตหชาเรเคยเป็นผู้นำการพัฒนาหมู่บ้านเล็ก ๆ บ้านเกิดของเขา ในจังหวัดอะห์มัดนคร รัฐมหาราษฏระ จนได้รับเหรียญอิสริยาภรณ์จากรัฐบาลอินเดีย ในปี พ.ศ. 2535 
ในเดือนเมษายน พ.ศ. 2554 หชาเรได้ทำการรณรงค์ประท้วงการฉ้อราษฎร์บังหลวง โดยการอดอาหารต่อหน้าสาธารณชนที่ใจกลางกรุงนิวเดลี เพื่อกดดันให้รัฐบาลอินเดียผ่านร่างกฎหมายเพื่อจัดการกับการฉ้อฉลในหมู่นักการเมือง และหน่วยงานของรัฐ หชาเรได้ประกาศอดอาหารจนถึงขั้นเสียชีวิต ซึ่งทำให้รัฐบาลโดยนายกรัฐมนตรีมันโมหัน สิงห์เกรงว่าหากปล่อยให้หชาเรถึงแก่ความตายจะทำให้เกิดความวุ่นวายในประเทศ จึงส่งเจ้าหน้าที่เข้าระงับการประท้วง และจับกุมหชาเรพร้อมด้วยผู้สนับสนุน การจับกุมหชาเรกลายเป็นข่าวใหญ่และทำให้การรณรงค์ของเขาได้รับการสนับสนุนจากประชาชน มีการประท้วงขยายตัวไปทั่วประเทศ
การถ่ายภาพรังสีทรวงอก

การถ่ายภาพรังสีทรวงอก (chest radiograph) หรือการตรวจเอกซเรย์ทรวงอก (chest x-ray, CXR) หรืออาจเป็นที่รู้จักในชื่อการเอกซเรย์ปอด เป็นการตรวจทางรังสีวิทยาอย่างหนึ่ง โดยถ่ายภาพทรวงอกด้วยรังสีเอกซ์ ใช้ในการตรวจวินิจฉัยภาวะต่างๆ เกี่ยวกับทรวงอก อวัยวะภายใน และโครงสร้างข้างเคียง การถ่ายภาพรังสีทรวงอกเป็นการถ่ายภาพรังสีที่ทำบ่อยที่สุดอย่างหนึ่ง และช่วยในการวินิจฉัยโรคและภาวะต่างๆ ได้หลายอย่าง
เช่นเดียวกับการตรวจอื่นๆ ทางรังสีวิทยา การถ่ายภาพรังสีทรวงอกทำโดยฉายรังสีเอกซ์ผ่านทรวงอกลงบนฉากรับ เกิดเป็นภาพถ่ายรังสี โดยทั่วไปแล้วผู้รับการตรวจจะได้รับรังสีประมาณ 0.06 mSv ต่อครั้ง
แดนเบอรี (รัฐคอนเนทิคัต)

แดนเบอรี  เป็นเมืองทางตอนเหนือของเทศมณฑลแฟร์ฟีลด์ รัฐคอนเนทิคัต สหรัฐ จากการสำรวจประชากรในปี ค.ศ. 2010 มีประชากร 80,893 คน เป็นเมืองใหญ่ใหญ่เป็นอันดับ 4 ของแฟร์ฟีลด์เคาน์ตี ใหญ่เป็นอันดับ 7 ของรัฐคอนเนทิคัต ชื่อของเมืองมาจากผู้ตั้งรกรากมากมายในช่วงแรกที่มาจากเมืองแดนเบอรี ในเอสเซ็กซ์
ชัฏฏุลอะร็อบ

ชัฏฏุลอะร็อบ  มีชื่อท้องถิ่นว่า ดิจละตุลอะวะรออ์  หรือ แอร์แวนรูด  เป็นแม่น้ำในเอเชียตะวันตกเฉียงใต้ มีความยาวราว 200 กม. (120 ไมล์) อยู่ทางตะวันออกเฉียงใต้ของประเทศอิรัก ไหลไปทางตะวันออกเฉียงใต้ ลงสู่อ่าวเปอร์เซีย เกิดจากแม่น้ำไทกริสไหลมาบรรจบกับแม่น้ำยูเฟรทีสที่เมืองอัลกุรนะฮ์ ไหลผ่านเมืองบัสราของอิรักไปยังเมืองโฆร์แรมแชฮร์และออบอดอนในประเทศอิหร่าน แล้วลงสู่อ่าวเปอร์เซียในประเทศอิรักใกล้เมืองท่าอัลฟาว ความกว้างของแม่น้ำมีหลายระดับ ตั้งแต่ 232 เมตร (761 ฟุต) ที่เมืองบัสรา ไปจนถึง 80 เมตร (2,600 ฟุต) บริเวณปากแม่น้ำ
แม่น้ำคอรูน ลำน้ำสาขาจากอิหร่านที่ไหลสมทบทางน้ำ นำทรายแป้งจำนวนมากลงในแม่น้ำ ทำให้ต้องขุดลอกคูคลองอย่างต่อเนื่องเพื่อให้เดินเรือได้
พื้นที่นี้เคยเป็นบริเวณที่มีป่าอินทผลัมขนาดใหญ่ที่สุดในโลก ในช่วงกลางคริสต์ทศวรรษ 1970 ภูมิภาคนี้มีต้นอินทผลัม 17 ถึง 18 ล้านต้น ประมาณหนึ่งในห้าของต้นอินทผลัม 90 ล้านต้นทั่วโลก แต่ใน ค.ศ. 2002 ด้วยสภาวะสงคราม เกลือ และสัตว์รังควานกำจัดต้นอินทผลัมมากกว่า 14 ล้านต้น ซึ่งอยู่ในอิรักประมาณ 9 ล้านต้น และในอิหร่าน 5 ล้านต้น โดยต้นไม้ที่เหลืออยู่ 3 ถึง 4 ล้านต้นอยู่ในสภาพย่ำแย่
"ชอฮ์นอเม" (แต่งขึ้นในช่วง ป. ค.ศ. 977 ถึง 1010) วรรณกรรมภาษาเปอร์เซียกลาง ใช้ชื่อ "แอร์แวนด์" สำหรับไทกริส ซึ่งเป็นแม่น้ำที่เป็นจุดบรรจบกันของชัฏฏุลอะร็อบ ชาวอิหร่านยังคงใช้ชื่อนี้ระบุที่ตั้งของชัฏฏุลอะร็อบในสมัยปาห์ลาวีตอนปลาย และยังคงใช้อยู่นับตั้งแต่การปฏิวัติอิหร่านใน ค.ศ. 1979
บรรจบ บุนนาค

พลเอก บรรจบ บุนนาค (เกิด 10 ธันวาคม พ.ศ. 2468) เป็นทหารและนักการเมืองชาวไทย อดีตรัฐมนตรีว่าการกระทรวงกลาโหม ในรัฐบาลอานันท์ ปันยารชุน และอดีตเสนาธิการทหารบก อดีตนายกสมาคมศิษย์เก่าสวนกุหลาบวิทยาลัย ในพระบรมราชูปถัมภ์
ประวัติ.
ชีวิตส่วนตัว.
บรรจบ เกิดเมื่อวันที่ 10 ธันวาคม พ.ศ. 2468 เป็นบุตรมหาเสวกโท พระยาศรีธรรมศกราช (ปิ๋ว บุนนาค) และคุณหญิงเจียน (สกุลเดิม: อัตจุตพันธ์) ด้านครอบครัวสมรสกับคุณหญิงอรนุช ธิดาพระยามานิตย์กุลพัทธ์ (มานิตย์ มานิตยกูล) มีบุตรชาย 2 คน ได้แก่ 
การศึกษา.
สำเร็จการศึกษาจากโรงเรียนอัสสัมชัญ และโรงเรียนนายร้อยพระจุลจอมเกล้า ปริญญาวิทยาศาสตร์บัณฑิต, โรงเรียนทหารช่าง กรมการทหารช่าง, โรงเรียนทหารช่างสหรัฐอเมริกา ณ วอชิงตัน ดี.ซี., โรงเรียนเสนาธิการทหารบก ชุดที่ 37, วิทยาลัยเสนาธิการทหารบก ณ รัฐแคนซัส, วิทยาลัยการทัพบก ชุดที่ 11 และวิทยาลัยป้องกันราชอาณาจักร รุ่นที่ 22
พล.อ. บรรจบ เป็นนักเรียนเตรียมทหารบกรุ่นที่ 5 รุ่นเดียวกับพล.อ. เทียนชัย สิริสัมพันธ์, พล.อ. หาญ ลีนานนท์ และพล.อ. อาทิตย์ กำลังเอก
การทำงาน.
ราชการทหาร.
พล.อ. บรรจบ บุนนาค เข้ารับราชการเป็นนายทหารชั้นสัญญาบัตรเหล่าทหารช่าง เมื่อ พ.ศ. 2492 ดำรงตำแหน่งดังนี้
ต่อมา ได้รับพระบรมราชโองการโปรดเกล้าฯ แต่งตั้งเป็นรัฐมนตรีว่าการกระทรวงกลาโหม เมื่อ 14 มิถุนายน พ.ศ. 2535
ราชการพิเศษ.
พล.อ. บรรจบ บุนนาค ได้ตำแหน่งราชการทหารพิเศษ ได้แก่ 
นอกจากนี้ พล.อ. บรรจบ บุนนาค ยังได้ดำรงตำแหน่งพิเศษ อาทิ สมาชิกวุฒิสภา, สมาชิกสภานิติบัญญัติแห่งชาติ และกรรมการวินิจฉัยร้องทุกข์
นายทหารพิเศษ.
พล.อ. บรรจบ บุนนาค ได้รับการโปรดเกล้าฯ ให้ดำรงตำแหน่งนายทหารพิเศษ ดังนี้
ยศทหาร.
พล.อ. บรรจบ บุนนาค ได้รับพระราชทานเลื่อนยศเป็นพลเอก เมื่อ พ.ศ. 2526, ได้รับอัตราจอมพล เมื่อ 1 ตุลาคม พ.ศ. 2528 และได้รับพระราชทานยศพลเรือเอก และ พลอากาศเอก เมื่อ 20 สิงหาคม พ.ศ. 2535
เครื่องราชอิสริยาภรณ์.
พลเอก บรรจบ บุนนาค ได้รับพระราชทานเครื่องราชอิสริยาภรณ์และได้รับเครื่องราชอิสริยาภรณ์ต่างประเทศ ดังนี้
ศรีนคร

ศรีนคร (แคชเมียร์: سری نگر; อูร์ดู: شرینگر; โดกรี: श्रीनगर) เป็นเมืองหลวงของรัฐทางเหนือสุดของอินเดีย รัฐชัมมูและกัศมีร์ ตั้งอยู่ในหุบเขาแคชเมียร์ บนฝั่งแม่น้ำเฌลัม สูงจากระดับน้ำทะเลปานกลาง 1,600 เมตร เป็นหนึ่งในเมืองใหญ่ที่สุดของอินเดียที่ไม่ได้นับถือศาสนาฮินดู โดยมีมุสลิม 97% เมืองมีประชากร 894,940 คน (ค.ศ. 2001) เมืองผลิตพรม ไหม เงิน เครื่องหนัง ภาชนะทองแดง มีการแกะสลักไม้ การท่องเที่ยว
พรรคสาธารณรัฐ (กัมพูชา)

พรรคสาธารณรัฐ (เขมร: គណបក្សសាធារណរដ្ឋ "คณบกฺสสาธารณรฎฺฐ" อังกฤษ: Republican Party) เป็นพรรคการเมืองที่มีอายุสั้นในกัมพูชา ในช่วงสาธารณรัฐเขมร (พ.ศ. 2513 – 2518) พรรคนี้เป็นคนละพรรคกับพรรคสาธารณรัฐเขมรที่ก่อตั้งเมื่อ พ.ศ. 2549
ประวัติ.
พรรคสาธารณรัฐเป็นพรรคการเมืองใหม่ที่ก่อตั้งขึ้นหลังจากการรัฐประหารในกัมพูชา พ.ศ. 2513 เพื่อยุติระบอบสังคม ("ซ็องกุม") ในสมัยพระนโรดม สีหนุ พรรคนี้ก่อตั้งครั้งแรกเมื่อ พ.ศ. 2514 ในชื่อสมาคมสาธารณรัฐอิสระ โดยเทพ ฆุนนะซึ่งมีความใกล้ชิดกับพระสีสุวัตถิ์ สิริมตะเป็นผู้นำ ต่อมาจึงจัดตั้งพรรคสาธารณรัฐเมื่อ 15 มิถุนายน พ.ศ. 2515 เพื่อเข้าสู่การเลือกตั้งทั่วไปในปีนั้น พระสีสุวัตถ์ สิริมตะเป็นเลขาธิการของพรรค
พรรคนี้เป็นฐานอำนาจของพระสีสุวัตถ์ สิริมตะ และคู่แข่งคือผู้นำรัฐประหารอีกคนหนึ่ง ลน นล และน้องชายของเขาคือ ลน นน ซึ่งจัดตั้งพรรคสาธารณรัฐสังคมนิยมและมีฐานเสียงดีกว่าทั้งนักศึกษาหัวรุนแรงและกองทัพ ส่วนพรรคสาธารณรัฐมีฐานเสียงในเขตเมือง นักธุรกิจชาวกัมพูชาเชื้อสายจีน แม้ว่าทั้งสองพรรคจะมีแนวนโยบายคล้ายกัน ในการเลือกตั้งเมื่อ 3 กันยายน พ.ศ. 2515 พรรคสาธารณรัฐปฏิเสธที่จะเข้าร่วม
สถานการณ์ของพรรคในยุคสาธารณรัฐเขมรแย่ลง ต่อมา 25 มีนาคม พ.ศ. 2516 เทพ ฆุนนะ กลายเป็นเป้าหมายของการลอบสังหารแต่รอดชีวิตมาได้ ซึ่งเป็นที่เชื่อกันโดยทั่วไปในขณะนั้นว่าเป็นฝีมือของลน นน แต่ฝ่ายรัฐบาลกลับเชื่อมโยงว่าเป็นการกระทำของตะวันตก ด้วยแรงกดดันจากสหรัฐที่ต้องการเห็นความร่วมมือในพนมเปญ ลน นนจึงต้องลี้ภัยไปปารีส มีการจัดตั้งสภาสูงซึ่งรวม ลน นล พระสีสุวัตถ์ สิริมตะ เจง เสง และอิน ตัมพรรคสาธารณรัฐได้รับเชิญให้เข้าร่วมในรัฐบาลผสมแต่ไม่สามารถออกเสียงได้ เพราะถูกประกาศให้เป็นพรรคนอกกฎหมายไปแล้ว อย่างไรก็ตาม พระสีสุวัตถ์ สิริมตะและพรรคสาธารณรัฐก็ไม่ได้มีบทบาทใดๆอีกในสาธารณรัฐเขมรจนกระทั่งพนมเปญแตก พ่ายแพ้ให้แก่เขมรแดงเมื่อ พ.ศ. 2518 ลน นลลี้ภัยไปอินโดนีเซีย ส่วนพระสีสุวัตถ์ สิริมตะถูกเขมรแดงสังหาร
ผ่องศรี ธาราภูมิ

ผ่องศรี ธาราภูมิ (เกิด 22 มกราคม พ.ศ. 2502) ชื่อเล่น ตุ๊ก เป็นนักการเมืองชาวไทย ปัจจุบันดำรงตำแหน่งผู้ชำนาญการประจำตัวสมาชิกสภาผู้แทนราษฎร (ชวน หลีกภัย) อดีตนายทะเบียนพรรคประชาธิปัตย์ อดีตสมาชิกสภาผู้แทนราษฎรจังหวัดลพบุรี อดีตกรรมการบริหารพรรคประชาธิปัตย์
ประวัติ.
ผ่องศรี เกิดเมื่อวันที่ 22 มกราคม พ.ศ. 2502 ที่อำเภอเมืองลพบุรี จังหวัดลพบุรี เป็นบุตรนางวิมล ธาราภูมิ
สำเร็จการศึกษาชั้นประถมศึกษา จากโรงเรียนวินิตศึกษาฯ ระดับชั้นมัธยมศึกษาจากโรงเรียนเขมะสิริอนุสรณ์ จากกรุงเทพมหานคร ระดับปริญญาตรีวิทยาศาสตร์บัณฑิต (วท.บ.) ศึกษาศาสตร์–เกษตร จากมหาวิทยาลัยเกษตรศาสตร์ (KU.37) และระดับปริญญาโท วิทยาศาสตร์มหาบัณฑิต (วท.ม.) เกษตรศาสตร์ (โรคพืช) จากมหาวิทยาลัยเกษตรศาสตร์
การทำงาน.
ก่อนเข้าสู่วงการเมือง ผ่องศรี รับราชการครูสังกัดกรมสามัญศึกษา จังหวัดลพบุรี ได้รับรางวัลครูดีเด่นหลายครั้งก่อนจะลาออกจากราชการเมื่อ พ.ศ. 2539 เพื่อทำงานการเมืองกับพรรคประชาธิปัตย์ ได้รับเลือกตั้งเป็นสมาชิกสภาผู้แทนราษฎร จังหวัดลพบุรี พ.ศ. 2550 ต่อมาในการเลือกตั้ง ปี พ.ศ. 2554 ผ่องศรีพ่ายให้กับพิชัย เกียรติวินัยสกุลจากพรรคเพื่อไทย
เมื่อวันที่ 6 สิงหาคม พ.ศ. 2554 ในการประชุมใหญ่วิสามัญเพื่อเลือกตั้งกรรมการบริหารพรรคชุดใหม่ของพรรคประชาธิปัตย์ ผ่องศรี ธาราภูมิได้รับเลือกตั้งให้ดำรงตำแหน่งกรรมการบริหารพรรค ต่อมาในปลายปี พ.ศ. 2556 เธอได้รับเลือกจากที่ประชุมใหญ่ของพรรค ให้ดำรงตำแหน่งนายทะเบียนพรรคประชาธิปัตย์
นักจิตวิทยา

นักจิตวิทยามีชื่อเป็นมืออาชีพหรือทางวิชาการที่ใช้โดยบุคคลที่มีทั้ง
ความหมายของนักจิตวิทยา.
     วิจัยและศึกษากระบวนการทางจิตใจและพฤติกรรมของมนุษย์ วินิจฉัยและให้การบำบัดรักษาหรือป้องกันความผิดปกติ/ความแปรปรวนทางจิต : ทดสอบ วิเคราะห์ ตรวจวินิจฉัย เป็นที่ปรึกษาทางจิตวิทยา  เกี่ยวกับบุคลิกภาพ เชาว์ปัญญา ความฉลาด  ความสามารถ ทัศนคติ สภาพทางสมอง วุฒิภาวะทางจิตใจ  ประเมินผล ให้ คำปรึกษาแนะนำ บำบัดรักษาทางจิตวิทยา โดยจิตบำบัดรายบุคคล รายกลุ่ม     ครอบครัวบำบัด พฤติกรรมบำบัด ผลิตเอกสาร สื่อต่าง ๆ เผยแพร่ความรู้ เพื่อส่งเสริมและป้องกันปัญหาสุขภาพจิต  ป้องกัน  ควบคุมและรักษาการติดยาและสารเสพติด ปฏิบัติหน้าที่อื่น ๆ ที่เกี่ยวข้อง กรรมพันธุ์ สังคม อาชีพและปัจจัยอื่น ๆ ที่มีผลกระทบต่อความคิดและพฤติกรรมของบุคคล ให้คำปรึกษาแนะนำและบำบัดรักษาอาการป่วยทางจิตของแต่ละบุคคล หรือกลุ่มบุคคลด้วยการสนทนาพร้อมทั้งติดตามผล ในกรณีที่ยากแก่การบำบัดรักษาจำเป็นต้องขอความร่วมมือกับสมาชิกในครอบครัว   เจ้าหน้าที่หรือผู้ปฏิบัติงานด้านการศึกษาร่วมแก้ปัญหาในการบำบัดรักษาหรือปัญหาต่าง ๆ ศึกษาองค์ประกอบทางด้านจิตวิทยา เพื่อการบำบัดรักษาและป้องกันอาการป่วยทางจิตและอารมณ์หรือการแปรปรวนทางพฤติกรรมรวมถึงการเชื่อมโยงระหว่างวิชาชีพต่าง ๆ ที่เกี่ยวข้อง เขียนรายงานและเอกสารทางวิชาการ ปฏิบัติหน้าที่การงานที่เกี่ยวข้องและควบคุมดูแลผู้ปฏิบัติงานอื่น ๆ
แนวโน้มของนักจิตวิทยาในอนาคต.
จากความเปลี่ยนแปลงทางเทคโนโลยีที่เข้ามามีบทบาทในการทำงานของคนยุคปัจจุบันมากขึ้นมีความเป็นไปได้ว่า นักจิตวิทยาจะต้องสามารถทำงานร่วมกับวิชาชีพใหม่ เช่น Startup Founders, Data scientist, UI Designer, UX researcher, Content creator, Business Analyst, Digital Marketer และบรรดาอาชีพต่างๆที่ให้ความสนใจในศาสตร์ของจิตวิทยาและมองว่าสามารถนำมาพัฒนาปรับปรุงผลิตภัณฑ์ตลอดจน บุคลากรในองค์การและธุรกิจได้
นอกจากนี้อาจเกิดอาชีพใหม่ๆ เช่น
อัลวินกับสหายชิพมังค์จอมซน

อัลวินกับสหายชิพมังค์จอมซน  เป็นภาพยนตร์ที่สร้างโดย ทเวนตีท์เซนจูรีฟอกซ์ ออกฉายเมื่อ 14 ธันวาคม พ.ศ. 2550
เรื่องย่อ.
เดฟ เซวิล (เจสัน ลี) นักแต่งเพลงตกอับ ที่บังเอิญมาเจอกับสหายชิพมังค์อย่าง อัลวิน (ให้เสียงโดย จัสติน ลอง) ที่ถึงจะร้ายแต่ก็ตั้งใจดี ไซม่อน (ให้เสียงโดย แม็ตธิว เกรย์ กูเบลอร์) เจ้าปัญญาสมองเปรื่อง และ ธีโอดอร์ (ให้เสียงโดย เจสซี่ แม็กคาร์ตนี่ย์) ที่เสน่ห์แรงน่ารักสุดๆ การอยู่ร่วมบ้านเดียวกัน ทำให้เหล่าจอมซนทลายบ้านของเดฟพังยับ ทำลายอาชีพของเดฟจนเละ แล้วยังป่วนชีวิตราบรื่นของเดฟเสียคว่ำคะมำหงาย ทั้งหมดเกิดขึ้นโดยไม่เจตนา แต่แล้วความที่พวกเขาชอบร้องรำทำเพลง ดีดดิ้นเต้นกันสะบัด ทำให้ชีวิตของเดฟดีขึ้น เมื่อสหายขนดกกลายเป็นปรากฏการณ์สั่นสะเทือนแวดวงเพลงป๊อปขณะที่กระแสนิยมของเหล่าชิพมังค์พุ่งสูงขึ้น เดฟกลับรู้สึกหวั่นไหวระหว่างความเคยชินเดิมของตัวเองกับความเปลี่ยนแปลง ใหม่ๆ ในชีวิต
อัลวินกับสหายชิพมังค์จอมซน 2

อัลวินกับสหายชิพมังค์จอมซน 2  เป็นภาพยนตร์ที่สร้างโดย ทเวนตีท์เซนจูรีฟอกซ์ ออกฉายเมื่อ 23 ธันวาคม พ.ศ. 2552
เรื่องย่อ.
David Seville (Jason Lee) ที่กำลังนอนบาดเจ็บจากการแสดงคอนเสิร์ตในปารีส เพราะความดื้อรั้นและไม่เชื่อฟังของ Alvin (ให้เสียงโดย Justin Long) เขาจึงส่ง 3 สหาย Chipmunks : Alvin,Simon (ให้เสียงโดย Matthew Gray Gubler) และ Theodore (ให้เสียงโดย Jesse McCartney) เข้าโรงเรียนเพื่อได้เรียนรู้ชีวิตในวัยเด็ก และปรับนิสัยเสียใหม่ โดยมี Toby (Zachary Levi) น้องชายของเขาคอยดูแล แต่เหล่า Chipmunks รู้สึกแปลกๆ ไม่ชอบโรงเรียนเพราะที่นั่นพวกเขาคิดว่าเต็มไปด้วยเด็กที่ชอบหาเรื่อง อันธพาลระรานพวกเขาในขณะที่ Ian Hawke (David Cross) soundtrack editor แห่ง Jett Records ที่อยากกู้ชื่อเสียงกลับคืนมา กำลังหาสัตว์ที่ร้องเพลงและเต้นได้ และเขาได้พบกับสามสาว The Chipettes Brittany (ให้เสียงโดย Christina Applegate),Jeanette (ให้เสียงโดย Anna Faris),Eleanor (ให้เสียงโดย Amy Poehler) ที่เขาอยากจะปั้นให้โด่งดังสุดขีด และให้ที่อยู่พวกเธอพักอาศัยและกล่าวใส่ร้ายเหล่า Chipmunks ว่าได้หักหลังและผิดสัญญาทำร้ายจิตใจเขาแทบแตกสลายจนวันนึง Alvin เริ่มเข้าไปอยู่ในกลุ่มนักเรียนอันธพาล จนความสัมพันธ์ระหว่างเขา และ Chipmunks ตัวอื่นเริ่มตึงเครียด ที่โรงเรียนเหล่า Chipmunks ได้พบกับเหล่า Chipettes และแอบปิ๊งกันตั้งแต่พบเห็น แต่เมื่อพวกเขารู้ว่าพวกเธอมี Ian เป็นผู้จัดการ อริเก่าของพวกเขา ต่างกลายมาชิงดีชิงเด่นกัน ไหนจะต้องแข่งดนตรีกันเพื่อชิงเงินรางวัล 25,000 เหรียญ ใน School Contest อัลวินกับเพื่อนๆ จะทำยังไงดี ไหนจะจอมวายร้ายอย่าง Ivan และ เหล่า Chipettes จะมาเป็นศัตรูทางธุรกิจแห่งเสียงเพลง หรือมาตั้งวงเป็นนักร้องวงร็อกน้องใหม่ประดับวงการหรือ จะมาเป็นคู่รักกันแน่
มาร์ติน เคลลี

มาร์ติน เคลลี  เกิดเมื่อวันที่ 27 เมษายน ค.ศ. 1990 เป็นนักฟุตบอลชาวอังกฤษ เกิดที่เขต วิสตัน เมืองลิเวอร์พูล มณฑล เมอร์ซีไซด์ เคลลีเล่นในพรีเมียร์ลีก ให้กับสโมสรฟุตบอลคริสตัลพาเลซ ในตำแหน่ง แบ็กขวา หรือ บางครั้งยังเล่น เซ็นเตอร์แบ็ก ได้อีกด้วย
แม่พระปฏิสนธินิรมล

พระนางมารีย์ผู้ปฏิสนธินิรมล หรือ แม่พระปฏิสนธินิรมล  เป็นความเชื่อในคริสตจักรโรมันคาทอลิกที่ว่าพระนางมารีย์พรหมจารีทรงปฏิสนธิโดยปราศจากมลทินใด ๆ ของบาปกำเนิด ความเชื่อนี้นับเป็นหนึ่งในสี่คำสอนต้องเชื่อในมารียวิทยาในคริสตจักรโรมันคาทอลิก ด้วยเหตุนี้ในงานศิลปะบางครั้งจึงเรียกพระนางมารีย์พรหมจารีว่า "อิมมากูลาตา" (Immaculata: ผู้นิรมล)
คำสอนต้องเชื่อที่คริสตจักรโรมันคาทอลิกประกาศนั้นระบุว่า "พระเจ้าผู้ทรงสรรพานุภาพ ด้วยทรงคำนึงถึงประโยชน์แก่พระเยซูคริสต์พระผู้ไถ่มวลมนุษยชาติ จึงประทานพระหรรษทานและเอกสิทธิ์ให้พระนางมารีย์พรหมจารีพ้นจากมลทินของบาปกำเนิดทั้งปวงมาตั้งแต่ตอนปฏิสนธิ" ด้วยการปราศจากบาปกำเนิดนี้ จึงถือกันว่านางเป็นผู้เปี่ยมด้วยพระหรรษทานศักดิ์สิทธิกรมาตั้งแต่ต้น ซึ่งตามปกติถ้าเป็นผู้อื่นจะได้รับหลังจากรับศีลล้างบาป
คริสตจักรโรมันคาทอลิกยังถือว่าแม่พระปฏิสนธินิรมลเป็นองค์อุปถัมภ์นักปรัชญา และจัดให้มี "วันสมโภชพระนางมารีย์ผู้ปฏิสนธินิรมล" ตรงกับวันที่ 8 ธันวาคมของทุกปี
มุมมองของคริสตจักรอื่น.
นิกายแองกลิคัน.
แม้ว่าชาวแองโกล-คาทอลิกจะเชื่อเรื่องแม่พระปฏิสนธินิรมล แต่ความเชื่อนี้กลับไม่เป็นที่ยอมรับในนิกายแองกลิคัน ในหนังสือภาวนา "พิธีนมัสการทั่วไป" ของคริสตจักรแห่งอังกฤษ ถือว่าวันที่ 8 ธันวาคมเป็นเทศกาลฉลอง "การปฏิสนธิของพระนางพรหมจารีมารี" (ไม่มีคำว่านิรมล)
รายงานเรื่อง "พระแม่มารีย์ ศรัทธาและความหวังในพระคริสต์" ของคณะกรรมการสากลแองกลิคัน-โรมันคาทอลิก สรุปว่าคำสอนเกี่ยวกับพระแม่มารีย์เรื่องแม่พระรับเกียรติยกขึ้นสวรรค์และแม่พระปฏิสนธินิรมลนั้นนับว่าสอดคล้องกับคำสอนของคัมภีร์ไบเบิลและธรรมประเพณีโบราณที่ถือสืบกันมา แต่รายงานนี้ก็แสดงความกังวลหากคริสตจักรโรมันคาทอลิกจะตีความคำสอนนี้ว่าเป็น "พระวิวรณ์จากพระเจ้า" จึงระบุว่า "อย่างไรก็ตามชาวแองกลิคันสงสัยว่าหลักความเชื่อนี้จะมาจากพระเจ้าจนเราต้องถือว่าเป็นความศรัทธาด้วยหรือไม่"
นิกายโปรเตสแตนต์.
มาร์ติน ลูเทอร์ผู้เริ่มต้นการปฏิรูปศาสนาฝ่ายโปรเตสแตนต์กล่าวว่า "พระแม่มารีย์เปี่ยมด้วยพระคุณ เป็นผู้ปราศจากบาปโดยสิ้นเชิง พระคุณของพระเจ้าทำให้ท่านเปี่ยมด้วยสิ่งดีทุกอย่าง และปราศจากสิ่งชั่วร้ายทั้งมวล แต่พอปี ค.ศ. 1532 เขากลับปฏิเสธเรื่องแม่พระปฏิสนธินิรมลโดยกล่าวว่า "มารีย์ก็ปฏิสนธิในบาปดังเช่นพวกเราทั้งหลาย" แต่ชาวลูเทอแรนบางคน เช่น สมาชิกของคริสตจักรแองโกล-ลูเทอแรนคาทอลิก กลับยังยอมรับหลักความเชื่อนี้ 
ชาวโปรเตสแตนต์ส่วนมากปฏิเสธหลักความเชื่อนี้ เพราะเห็นว่าเป็นเรื่องที่มาจากพัฒนาการของเทววิทยาสิทธันต์ ซึ่งไม่น่าเชื่อถือเว้นแต่จะมีนัยวิเคราะห์ได้จากคัมภีร์ไบเบิล และหลักความเชื่อนี้ก็ไม่ปรากฏอยู่ในคัมภีร์ไบเบิลเลย การที่คริสตจักรโรมันคาทอลิกประกาศอย่างเป็นทางการรับรองการปฏิสนธินิรมลของพระแม่มารีย์ในปี ค.ศ. 1854 จึงทำให้เกิดความขัดแย้งกับฝ่ายโปรเตสแตนต์บางคริสตจักรขึ้น ส่วนหนึ่งก็เพราะความเชื่อนี้สื่อความได้ว่าไม่ใช่ทุกคนเป็นคนบาป
ปีงบประมาณ

ปีงบประมาณ หรือ ปีงบการเงิน  เป็นช่วงเวลาที่ใช้สำหรับคำนวณงบการเงินประจำปีในธุรกิจและองค์กรอื่น ๆ ในหลายเขตอำนาจตามกฎหมาย กฎข้อบังคับเกี่ยวกับการบัญชีและการเก็บภาษี จะต้องอาศัยรายงานเหล่านี้อย่างน้อยครั้งหนึ่งต่อสิบสองเดือน แต่ไม่จำเป็นว่าช่วงเวลาที่รายงานนี้จะต้องตรงกับปีตามปฏิทิน คือเดือนมกราคมถึงธันวาคม ปีงบประมาณอาจแตกต่างกันไปในธุรกิจและประเทศต่าง ๆ ปีงบประมาณยังหมายถึงปีที่ใช้สำหรับรายงานภาษีเงินได้
ปีงบประมาณของราชการไทย.
ในสมัยก่อน ปีงบประมาณเริ่มต้นในเดือนเมษายน ซึ่งตรงกับวันขึ้นปีใหม่ของไทยในขณะนั้น ต่อมาในปี พ.ศ. 2481 ก็ได้เปลี่ยนวันเริ่มต้นปีงบประมาณมาเป็นเดือนตุลาคมแทน หลวงประดิษฐ์มนูธรรม (ปรีดี พนมยงค์) ให้เหตุผลหนึ่งว่า เดือนเมษายนเป็นเดือนที่มีวันหยุดราชการมาก ดังนั้นกว่าที่จังหวัดต่าง ๆ จะได้รับงบประมาณก็เลยไปถึงเดือนพฤษภาคมหรือมิถุนายนที่เริ่มฤดูฝนแล้ว ทำให้ทำงานต่าง ๆ ได้ลำบาก อย่างไรก็ดี ในปี พ.ศ. 2483 รัฐบาลได้เปลี่ยนวันขึ้นปีใหม่มาเป็นวันที่ 1 มกราคม 2484 และเปลี่ยนวันเริ่มต้นปีงบประมาณเป็นเดือนมกราคมด้วย จนกระทั่ง พ.ศ. 2502 รัฐบาลได้ออกพระราชบัญญัติวิธีการงบประมาณ พ.ศ. 2502 เปลี่ยนวันที่เริ่มต้นปีงบประมาณกลับมาเป็นเดือนตุลาคมดังเดิม โดยให้วันที่ 1 ตุลาคมขอปีหนึ่งถึงวันที่ 30 กันยายนของปีถัดไปเป็น "ปีงบประมาณ" โดยใช้ปี พ.ศ. ที่ถัดไปนั้นเป็นชื่อสำหรับปีงบประมาณ ปัจจุบัน ยังได้ยึดถือปฏิบัติใช้ตามนี้อยู่
ไตรมาสในปีงบประมาณของราชการไทย จึงต่างจากไตรมาสของปีปฏิทิน ดังนี้
เอ็มมานูเอล ฟริมปง

เอ็มมานูเอล ยอว์ ฟริมปง  เกิดเมื่อวันที่ 10 มกราคม ค.ศ. 1992 เป็นนักฟุตบอล ตำแหน่งกองกลางชาวกานา ปัจจุบันเล่นให้กับสโมสรฟุตบอลเอสคิลส์ทูนา ในระดับออลสเวนคาน หรือลีกสูงสุดของประเทศสวีเดน 
โดยฟริมปง เคยเล่นในระดับชาติให้กับทีมชาติอังกฤษชุดเยาวชนอายุไม่เกิน 16 ปี และ ชุดเยาวชนอายุไม่เกิน 17 ปี ก่อนจะเลือกเล่นให้ทีมชาติกานาในระดับทีมชาติชุดใหญ่
พันธมิตรฝรั่งเศส-รัสเซีย

พันธมิตรฝรั่งเศส-รัสเซีย เป็นพันธมิตรทางการทหารระหว่างสาธารณรัฐฝรั่งเศสที่ 3 กับจักรวรรดิรัสเซีย ซึ่งมีผลตั้งแต่ ค.ศ. 1892 ถึง 1917 พันธมิตรสิ้นสุดลงด้วยการยุติการโดดเดี่ยวฝรั่งเศสทางการทูต และการเสื่อมถอยของอำนาจจักรวรรดิเยอรมันในทวีปยุโรป ฝรั่งเศสจะยังคงเป็นพันธมิตรหลักของรัสเซียจนถึง ค.ศ. 1917 ในมุมมองทางเศรษฐกิจ การเงินและการทหาร
ประวัติ.
ไตรพันธมิตรระหว่างเยอรมนี ออสเตรีย-ฮังการี และอิตาลี ใน ค.ศ. 1882 ทำให้รัสเซียตกอยู่ในความเสี่ยง ขณะที่ฝรั่งเศสถูกโดดเดี่ยวทางการทูตนับแต่ความพ่ายแพ้ในสงครามฝรั่งเศส-ปรัสเซีย ค.ศ. 1870 และนโยบายต่อมาของออทโท ฟอน บิสมาร์ค แม้จะมีความแตกต่างทางการเมืองระหว่างฝรั่งเศส ซึ่งปกครองแบบสาธารณรัฐ และรัสเซีย ซึ่งปกครองแบบสมบูรณาญาสิทธิราช ความสัมพันธ์ระหว่างทั้งสองประเทศพัฒนาขึ้นอย่างรวดเร็ว
นับแต่ ค.ศ. 1888 รัสเซียได้รับการจัดหาเงินกู้ ซึ่งสำคัญอย่างยิ่งต่อการเสริมสร้างกองทัพรัสเซียที่ขาดแคลนเทคโนโลยี ใน ค.ศ. 1891 กองเรือฝรั่งเศสเยี่ยมเยือนฐานทัพเรือรัสเซียที่ครอนสทัดท์ และได้รับการต้อนรับอย่างอบอุ่นจากซาร์อเล็กซานเดอร์ที่ 3 การเดินทางเยือนดังกล่าวเป็นครั้งแรกที่เพลงลามาร์แซแยซถูกบรรเลงในโอกาสอย่างเป็นทางการในรัสเซีย จากแต่ก่อนที่การบรรเลงเพลงดังกล่าวเป็นความผิดอาญา
จักรพรรดิเยอรมันพระองค์ใหม่ จักรพรรดิวิลเฮล์มที่ 2 หลังปลดบิสมาร์คออกจากตำแหน่ง ทรงเปลี่ยนแปลงทิศทางนโยบายต่างประเทศของเยอรมนี และเมื่อสนธิสัญญาประกันพันธไมตรีที่ลงนามอย่างลับ ๆ กับรัสเซียหมดอายุใน ค.ศ. 1890 ซึ่งรัสเซียร้องขอให้ต่ออายุสนธิสัญญา แต่เยอรมนีปฏิเสธ ทำให้หลังจากมีการเจรจาอย่างกว้างขวาง พันธมิตรฝรั่งเศส-รัสเซียจึงถูกร่างขึ้นในวันที่ 17 สิงหาคม ค.ศ. 1892 และเสร็จสมบูรณ์เมื่อวันที่ 4 มกราคม ค.ศ. 1894 พันธมิตรดังกล่าวมีผลอยู่ตราบเท่าที่ยังมีไตรพันธมิตรอยู่
พันธมิตรฝรั่งเศส-รัสเซีย ร่วมกับภาคีอังกฤษ-รัสเซีย และความตกลงฉันทไมตรี สถาปนาเป็นกลุ่มที่เรียกว่า ไตรภาคี ระหว่างสหราชอาณาจักรบริเตนใหญ่และไอร์แลนด์ ฝรั่งเศสและรัสเซีย
สนธิสัญญาลอนดอน (ค.ศ. 1913)

สนธิสัญญาลอนดอน ลงนามเมื่อวันที่ 30 พฤษภาคม ระหว่างการประชุมลอนดอน ค.ศ. 1913 ว่าด้วยการปรับแก้ดินแดนอันเป็นผลมาจากการสิ้นสุดสงครามบอลข่านครั้งที่หนึ่ง
ประวัติ.
คู่เจรจามีทั้งสันนิบาตบอลข่าน (เซอร์เบีย กรีซ ราชอาณาจักรบัลแกเรีย และมอนเตเนโกร) ที่เป็นฝ่ายชนะ และจักรวรรดิออตโตมันที่เป็นฝ่ายแพ้ ชาติมหาอำนาจมีอังกฤษ เยอรมนี รัสเซีย ออสเตรีย-ฮังการี และอิตาลีเป็นตัวแทน
ความเป็นปรปักษ์สิ้นสุดลงเมื่อวันที่ 2 ธันวาคม ค.ศ. 1912 จุดสำคัญสามจุดที่ยังพิพาทกันอยู่ คือ
สนธิสัญญาดังกล่าวมีการเจรจาในกรุงลอนดอน ที่การประชุมระหว่างประเทศซึ่งเปิดตั้งแต่เดือนธันวาคม ค.ศ. 1912 หลังอัลเบเนียประกาศเอกราชเมื่อวันที่ 28 พฤศจิกายน ค.ศ. 1912
ออสเตรีย-ฮังการีและอิตาลีสนับสนุนการสถาปนาอัลเบเนียที่เป็นเอกราชอย่างแข็งขัน ซึ่งบางส่วนเป็นเพราะต้องกับนโยบายที่แล้วมาของออสเตรีย-ฮังการีที่สกัดกั้นการขยายตัวของเซอร์บไปสู่ทะเลเอเดรียติก อิตาลีหมายปองดินแดนดังกล่าว ซึ่งปรากฏออกมาใน ค.ศ. 1939 รัสเซียสนับสนุนเซอร์เบียและมอนเตเนโกร เยอรมนีและอังกฤษวางตัวเป็นกลาง สมดุลแห่งอำนาจปะทะกันระหว่างสมาชิกสันนิบาตอาหรับซึ่งถือว่าอัลเบเนียจะเป็นดินแดนยึดครองที่จะถูกแบ่งปันกันระหว่างประเทศทั้งหลาย
เงื่อนไข.
เงื่อนไขที่บังคับใช้โดยมหาอำนาจ มีดังนี้
จากจุดอ่อนของสนธิสัญญาลอนดอน สงครามบอลข่านครั้งที่สองจึงปะทุขึ้นในเดือนมิถุนายน ค.ศ. 1913 การตกลงสันติภาพสุดท้ายได้ข้อสรุปเป็นสนธิสัญญาบูคาเรสต์ในวันที่ 12 สิงหาคม ค.ศ. 1913
การลากพรมแดนที่แน่ชัดของรัฐอัลเบเนียตามพิธีสารฟลอเรนซ์ (17 ธันวาคม ค.ศ. 1913) ไม่ได้รับความนิยมอย่างมากในหมู่ประชากรกรีกท้องถิ่นที่อยู่ทางตอนใต้ของอัลเบเนีย ผู้ซึ่งหลังจากปฏิวัติแล้ว ก็ประกาศตนเองเป็นสาธารณรัฐปกครองตนเองอิไพรัสเหนือ ซึ่งได้รับการยอมรับจากนานาชาติเป็นแคว้นปกครองตนเองภายในรัฐอัลเบเนียภายใต้เงื่อนไขของพิธีสารคอร์ฟู
สำนักพิมพ์แจ่มใส

สำนักพิมพ์แจ่มใส เป็นสำนักพิมพ์แห่งหนึ่งในประเทศไทย เริ่มก่อตั้งใน พ.ศ. 2545 ซึ่งเป็นผู้เผยแพร่นิยายรักโรแมนติกสำหรับวัยรุ่นที่ใหญ่ที่สุดของประเทศไทย โดยผู้อ่านส่วนมากเป็นผู้หญิงวัยรุ่น ที่ในแต่ละปีจะมีการรวมตัวกันในงานสัปดาห์หนังสือแห่งชาติเป็นจำนวนมาก เป็นสำนักพิมพ์ที่สร้าง นักเขียนที่มีชื่อเสียง นักแปล และผลงานวรรณกรรมชุดมาแล้วหลายเรื่อง รวมทั้งมีงานแปลวรรณกรรม จากภาษาเกาหลี ภาษาญี่ปุ่น และภาษาจีน นอกจากนี้ สำนักพิมพ์แจ่มใส ยังมีส่วนร่วมจัดกิจกรรมการกุศลต่อสังคมในบางโอกาส
สำนักพิมพ์แจ่มใสมุ่งเน้นผลิตหนังสือนิยายโรแมนติคโดยมีผู้หญิงเป็นกลุ่มเป้าหมาย ในภายหลัง ทางสำนักพิมพ์แจ่มใสได้จัดทำหนังสือแนวสอบสวน, แฟนตาซี, วรรณกรรมร่วมสมัย ตลอดจนหนังสือด้านธุรกิจ, คอมพิวเตอร์ รวมถึงหนังสือการศึกษาสำหรับเด็ก นอกจากนี้ เว็บไซต์ของสำนักพิมพ์แจ่มใสยังเป็นเว็บไซต์ติดอันดับจากการจัดอันดับเว็บไซต์ยอดนิยมด้วยเช่นกัน
สีคราม

<ns>10</ns>
 <id>28064</id>
 <redirect title="แม่แบบ:กล่องข้อมูล สี" />
 <revision>
 <id>116706</id>
 <timestamp>2006-02-26T21:51:18Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>116706</origin>
 <model>wikitext</model>
 <format>text/x-wiki</format>
สีคราม  เป็นสีที่เข้มและเข้มข้นใกล้เคียงกับเฉดสีน้ำเงิน (สีหลักในระบบสี RGB) เช่นเดียวกับสีอัลตรามารีนบางรูปแบบโดยใช้สีย้อมโบราณที่มีชื่อเดียวกัน คำว่า คราม ในภาษาอังกฤษตรงกับคำว่า indigo ซึ่งมาจากภาษาละตินสำหรับเรียก "ชาวอินเดีย" เนื่องจากสีย้อมถูกนำเข้าในยุโรปจากอินเดีย
ตามธรรมเนียมแล้วถือว่าเป็นสีในสเปกตรัมที่มองเห็นได้เช่นเดียวกับหนึ่งในเจ็ดสีของรุ้ง: สีระหว่างสีน้ำเงินและสีม่วง อย่างไรก็ตามแหล่งที่มาแตกต่างกันไปตามตำแหน่งจริงในสเปกตรัมแม่เหล็กไฟฟ้า
บันทึกการใช้ครามเป็นชื่อของสีในภาษาอังกฤษเป็นครั้งแรกในปี ค.ศ. 1289
สีฟ้า

สีฟ้า (sky blue) คือสีที่คล้ายสีของท้องฟ้าไร้เมฆตอนเที่ยงที่ไม่สะท้อนโลหะ ในภาษาอังกฤษ คำว่า "sky-blue" บรรจุอยู่ใน "พจนานุกรมภาษาอังกฤษ ฉบับออกซฟอร์ด" (1919) โดยเขียนว่ามีใช้ครั้งแรกในบทความ "silver" ใน "Cyclopaedia" แต่งโดย Ephraim Chambers ปี 1728 อย่างไรก็ดีมีการใช้คำว่า "sky blue" เป็นชื่อสีก่อน Chambers เช่น มีคำว่า "sky blue" ใน "A Collection of Voyages and Travels" (London: Awnsham and John Churchill, 1704), vol. 2, p. 322 โดยอธิบายสีนี้กับดอกไม้ ชื่อของสีนี้น่าจะมีการใช้ครั้งแรกเมื่อปี 1585 ในหนังสือของ Nicolas de Nicolay ที่เขียนว่า "the tulbant of the merchant must be "skie coloured""